U sredu 12. februara akcija dobrovoljnog davanja krvi - GEM info\nU sredu 12. februara akcija dobrovoljnog davanja krvi\n10. februara 2020. 20. februara 2020. Redakcija 0 Comments Akcija dobrovoljnog davanja krvi, Crveni krst Lazarevac\nCrveni krst Lazarevac u sredu 12. februara organizuje redovnu akciju doborovoljnog davanja krvi u Centru za kulturu od 10 do 16 časova.\nStanje zaliha krvi je relativno stabilno, u ovom trenutku ima rezervi krvi za nekoliko dana, a najviše nedostaju nulta i A krvna grupa. Iz Instituta za transfuziju krvi Srbije pozivaju građane da daju krv, kako bi se, kažu, zimski period koji je jedan od najkritičnijih po pitanju odziva davalaca, lakše prebrodio.\nPočetkom nedelje, Institut za transfuziju krvi Srbije saopštio je javnosti da posebno nedostaju krv A grupe kao i krv svih Rh negativnih krvnih grupa. Od početka ove godine lazarevački Crveni krst organizuje treću akciju dobrovoljnog davanja krvi.\nEpidemija gripa i godišnji odmori smanjili su broj dobrovoljnih davalaca krvi. Institut za transfuziju krvi Srbije raspolaže dvodnevnim rezervama, a potrebne su sve krvne grupe. Krv mogu dati svi punoletni i zdravi građani od 18 do 65 godina. Svi davaoci prolaze redovnu zdravstvenu kontrolu.\nZadatak Crvenog krsta jeste da promoviše dobrovoljno, anonimno i nenagrađeno davanje krvi i organizuje akcije dobrovoljnog davanja krvi. Lazarevac je po broju davalaca prvi u Srbiji i ono što je bitna činjenica je da se iz godine u godinu povećava broj novih davaoca.\nAko čekamo da se nesreća dogodi, možda nećemo moći da pomognemo onima koje najviše volimo. Zato ne treba da čekamo da se nesreća desi, već da uvek bude rezervi krvi za sve nas. Beograđani mogu da daju krv i svakog radnog dana u Institutu za transfuziju krvi Srbije, u ulici Svetog Save 39 od 7:00 do 19:00 sati, u Urgentnom centru od 9:00 do 16:00, u Zemunskoj bolnici ulica Vukova 9, radnim danima od 7:00 do 17:00 časova kao i na akcijama dobrovoljnog davanja krvi u organizaciji Crvenog krsta u Beogradu i širom Srbije. Lazarevčani to mogu učiniti u sredu 12. februara od 10 do 16 časova u Centru za kulturu.\nShare the post "U sredu 12. februara akcija dobrovoljnog davanja krvi"\n← Radionica Egipat – kolevka civilizacije Dušana Rajšića\nIzložba škole crtanja, slikanja i vajanja „Dule Karaklajić“ u lazarevačkoj biblioteci →


"Delije" gestom oduševile najmlađe na Kosovu i Metohiji\nFoto: Radio Gračanica / Promo\nUčenicima od prvog do četvrtog razreda osnovne škole "Miladin Mitić" u Lapljem Selu i osnovne škole "Kralj Milutin" u Gračanici, kao i deci PU "Đurđevak" navijači Crvene zvezde podelili su danas 2.000 poklon paketića.\nPored paketića, navijači Crvene zvezde pripremili su i 15 koverti sa po 600 evra deci socijalno ugroženih porodica, kao i po 10 laptop i tablet računara i 10 mobilnih telefona najboljim učenicima.\n- Dolazili smo mi i ranije ovde, ali danas ste nas naučili kako da se više i bolje voli, i da se bude nasmejan. Pretpostavljam da je vaspitačima i učiteljima teško da izvedu decu na pravi put, da naprave od njih male a velike ljude - istakao je Vladimir Šavija, jedan od vođa Zvezdinih navijača.\nPomoć u vrednosti oko 60.000 evra deci u školama na teritoriji opštine Gračanica i u Prilužju uručili su, između ostalih, Ljubomir Stanković, predsednik navijača Crvene zvezde i Šavija.\nKAD NAVIJAČI "ZAUZMU" MOST U SALCBURGU Ovu pesmu su "delije" najradije pevale pred početak meča generacije /VIDEO/\nDarkan Bravo savija, ti si kralj!


Novi samoubilački napad u Pakistanu\nPakistanski zvaničnici objavili su da je bombaš samoubica iz redova Talibana usmrtio 23 osobe u blizini glavnog grada Islamabada.\nMesto samoubilačkog napada u Ravalpindiju, u blizini IslamabadaxMesto samoubilačkog napada u Ravalpindiju, u blizini Islamabada\nVlasti navode da je bombaš aktivirao eksploziv na sebi tokom marša šiitskih muslimana u Ravalpindiju, negde oko ponoći po loklanom vremenu, pošto je policija pokušala da ga zaustavi radi sigurnosne provere.\nU eksploziji je povređeno najmanje 62 ljudi, među kojima ima i nekoliko dece. Ranije juče, u dve eksploziji u blizini šiitske džamije u lučkom gradu Karačiju na jugu zemlje poginule su najmanje tri, a povređeno još 15 osoba.\nPortparol pakistanskog Talibana preuzeo je odgovornost za oba napada, dodajući da teroristička grupa napada šiite zato što veruje da su "bogohulnici".


Savet UN za ljudska prava usvojio nacrt Konvencije o zaštiti lica od prisilnih nestanaka - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\n/Informisanje/Saopštenja/Savet UN za ljudska prava usvojio nacrt Konvencije o zaštiti lica od prisilnih nestanaka\nSavet UN za ljudska prava usvojio nacrt Konvencije o zaštiti lica od prisilnih nestanaka\nFond za humanitarno pravo (FHP) pozdravlja usvajanje nacrta Konvencije o zaštiti lica od prisilnih nestanaka (Konvencija) 29. juna 2006. godine od strane Saveta za ljudska prava UN (Savet) ističe važnost ove Konvencije za rasvetljavanje sudbine velikog broja nestalih lica širom sveta.\nPrisilni nestanci predstavljaju jedan od najčešćih vidova kršenja ljudskih prava koji po svojoj prirodi obuhvataju povredu prava na život, prava na slobodu, psihički integritet, kao i prava da lice ne bude žrtva torture ili drugih nečovečnih i degradirajućih postupaka. Sve države koje su izašle iz perioda masovnih kršenja ljudskih prava suočene su sa velikim brojem slučajeva prisilno nestalih lica o čijoj sudbini se ništa ne zna. U svetu je danas registrovano oko 40 000 nestalih lica a među njima 2300 lica je sa Kosova.\nPrema Konvenciji, prisilni nestanak predstavlja lišavanje slobode, iz bilo kog razloga ili po bilo kom osnovu, sprovedeno od strane državnih organa, pojedinaca ili grupa koje deluju po nalogu, uz podršku ili prećutnu saglasnost države, praćeno odsustvom informacija ili odbijanjem da se prizna čin lišavanja slobode, ili takođe prikrivanje sudbine ili mesta gde se nestala osoba nalazi. Takođe, po Konvenciji utvrđena je obaveza države da sprovede brzu, detaljnu i nepristrasnu istragu, identifikuje i krivično goni počinioce ovog zločina, te preko njih obezbedi informacije o sudbini nestalih lica, kao i da naknadi štetu porodicama žrtava prisilnih nestanaka. Nedostatak Konvencije se ogleda u činjenici da tekstom nisu obuhvaćeni počinioci koji deluju nezavisno od države.\nPosebno telo ustanovljeno Konvencijom, Komitet za prisilne nestanke, pratiće implementaciju Konvencije a biće nadležan i za razmatranje pojedinačnih predstavki. Takođe, u slučajevima humanitarnih kriza Komitet će imati pravo da vrši istrage na terenu a o slučajevima sistematskih prisilnih nestanka obaveštavaće direktno Generalnu Skupštinu UN.\nFHP podseća da država Srbija godinama unazad ulaže nedovoljne napore u otkrivanju potpune istine o prisilnim nestancima koja su se desila za vreme oružanog sukoba na teritoriji bivše SFRJ a za koje postoje ozbiljne indicije da su u njih umešane srpska vojska i policija. Država ovakvim odnosom prema porodicama nestalih koje već godinama (neke i više od\ndeset godina) ne znaju sudbinu njihovih bližnjih, uskraćuje pravo na istinu koje je garantovano mnogim međunarodno pravnim instrumentima.\nFHP poziva državne organe da nakon usvajanja ove Konvecije od strane Generalne skupštine UN što pre ratifikuju ovaj međunarodno pravni instrument i time naprave ozbiljan korak ka razotkrivanju sudbine nestalih kao i prevenciji ovog problema u budućnosti.


Štampa na CD/DVD omotima | Štamparija Jovšić Printing Centar\nProizvodi ► CD/DVD omoti\nŠtampa na CD/DVD diskovima\nMultimedijalna CD/DVD prezentacija poslednjih godina postala je jedan od rasprostranjenijih vidova marketinške kampanje uspešnih kompanija. Usklađenost zvuka, slike, teksta i grafike pokazala se kao veoma efikasan način za predstavljanje osnovne delatnosti pojedinih firmi.\nŠtampanje omota za CD/DVD\nPromocija sadržaja CD-a ili DVD-a na što atraktivniji način smatra se osnovnom funkcijom CD/DVD omota. Pristalice ovakvog vida reklamiranja upravo iz tog razloga poklanjaju veliku pažnju dizajnu omota za CD ili DVD, kako bi na pravi način predstavili korporativni identitet svoje kompanije ili promovisali proizvode i usluge koje nude.\nCD/DVD omot treba da na kreativan način, originalinim idejnim rešenjima ili fotografijama predstavi sadržaj samog CD-a. Ovo se pokazalo kao veoma uspešan vid privlačenja pažnje potencijalne publike prilikom promocija novih muzičkih albuma ili filmskih ostvarenja u svetu umetnosti, ali i firmi koje su velike mogućnosti ovog medija iskoristile za predstavljanje svog poslovanja.\nCD/DVD omoti štampaju se u punom koloru na 280-300 g/m2 bindakotu ili kunstdruku. Osim što svojim atraktivnim izgledom treba da privuku veliki broj kupaca i prezentuju sadržaj koji se nalazi na CD-u, njihova funkcija je i da zaštite sam CD ili DVD od oštećenja, te zbog toga značajnu pažnju treba pokloniti odabiru materijala na kom će se štampati omoti za Vaš CD.\nDizajn omota za CD/DVD\nUkoliko Vam je potreban alat za dizajn omota, možete ih skinuti ovde.


DAN PENZIONERA OPŠTINE ĆUPIJA PROSLAVLJEN U NOVIM PROSTORIJAMA - Ćuprija.net\nDAN PENZIONERA OPŠTINE ĆUPIJA PROSLAVLJEN U NOVIM PROSTORIJAMA\n09 May DAN PENZIONERA OPŠTINE ĆUPIJA PROSLAVLJEN U NOVIM PROSTORIJAMA\nPosted at 14:14h in Društvo i ostale vesti\tby\tcuprija.net 0 Comments\nUdruženje penzionera Opštine Ćuprija 9. maj dočekalo je u novim prostorijama gde je uz prigodnu svečanost i brojne zvanice obeležen početak korišćenja novog prostora i Dan penzinera opštine Ćuprija.\nTradicija ovog udruženja je dugačka i ono je jedna od članica Republičke organizacije Saveza penzionera Srbije. Problem prostorija Udruženja penzinera Ćuprije je pristuan nekoliko godina unazad i on je posle dosta napora konačno i rešen što je ujedno i garancija da će rad udruženja biti vidljiviji nego do sada a sa tim i doprineti poboljšanju ukupnog statusa penzionera u Ćupriji, kaže Andrija Savić predsednik Saveza penzionera Srbije.\n“Zahvaljujući razumevanju firme “Đorović” DOO iz Ćuprije svi komunalni i tekući finansijski problemi udruženja penzinera su rešeni, njima dugujemo veliku zahvalnost sto su svoj interes našli u rešavanju naših spornih situacija i ponudili preseljenje u nove prostorije. Rad nastavljamo bez dugova u boljim uslovima od onih koje smo imali do sada a nadamo se i povratku poverenja penzionera u naše udruženje”, kaže Radovan Krasulja, predsednik Udruženja pezionera Ćuprije čije se nove prostorije nalaze u Reljinoj ulici.\nProslavi povodomo početka rada Udruženja u novom prostoru prisustvovali su predsednik opštine Ćuprija Jovica Antić, gosti iz čitovog Pomoravlja i penzioneri – članovi udruženja.\nUPOZNAJTE ČAROBNI SVET GLJIVA NA OVOGODIŠNJIM DANIMA GLJIVA\nĆUPRIČANI SAZNALI “ŠTA JE SOBAR VIDEO”


Šetanje i pamćenje - Zdrava Hrana\nJedno novo istraživanje pokazuje da redovna svakodnevna šetnja pomaže da se mozak zaštiti od demencije i smanje problemi sa razmišljanjem u starijem dobu.\nIstraživanje je objavljeno u časopisu Američke akademije za neurologiju. Po rečima šefa istraživačkog tima, dr Kirka Eriksona sa univerziteta Pitsburg, rezultati ovog istraživanja trebalo bi da ohrabre kreiranje programa fizičkih vežbi za starije, jer je to pristup koji i te kako obećava u pogledu sprečavanja senilne demencije i Alchajmerove bolesti.\nOvo proučavanje, koje je trajalo ukupno 14 godina, uključilo je 300 osoba srednjih godina koje su redovno šetale ukupno oko 15 km svake nedelje. Rezultati su pokazali da ispitanici, samo pomoću redovne šetnje, smanjili rizik da razviju probleme sa pamćenjem ili poremećaje u razmišljanju za čitavih 50 posto u odnosu na prosečnu populaciju.\n“Ako redovna šetnja u srednjim godinama može da poboljša zdravlje mozga, razmišljanje i pamćenje u kasnijem životu, zar to nije razlog da se redovno fizičko vežbanje postavi kao imperativ javnog zdravlja za sve uzraste?”, izjavio je dr Erikson.\nTrifala Pregleda: 372\nBroj posetilaca na sajtu: 168


Višković: Za povećanje penzija planirano do 40 miliona KM\n17.12.2020. / 13:55\nBANJALUKA – Premijer Republike Srpske Radovan Višković rekao je u Narodnoj skupštini da će penzije od početka naredne godine biti uvećane u okviru redovnog zakonskog usklađivanja, te da je za te potrebe planirano do 40 miliona KM.\n“U ovom momentu to je povećanje nešto više od tri odsto za šta je potrebno 39 ili 40 miliona koji su predviđeni u budžetu. O tome ne treba polemisati”, rekao je Višković tokom poslaničke rasprave u Narodnoj skupštini o Prijedlogu budžeta Republike Srpske za 2021. godinu, koji se razmatra po hitnom postupku i iznosi 3,795 milijardi KM.\nOn je rekao da oni koji su na birou za zapošljavanje završili usljed posljedica pandemije virusa korona primaju mjesečno iz te ustanove od 400 do 900 KM, i u rasponu do dvije godine.\n“Mi smo u 2019. godini potrošili za to 11 miliona KM, a do danas 23 miliona. To se redovno isplaćuje i to je doprinos Srpske prema tim ljudima”, rekao je Višković.\nPremijer je rekao da primanja iz budžeta, kada je riječ o boračkim kategorijama, trebaju imati oni koji to zaista zaslužuju, jer su i u Boračkoj organizaciji Srpske priznali da ima onih koji nepravedno primaju određena sredstva.\n“I danas uz određene svjedoke kojekakve institucije proizvode borce i daju neka rješenja i sa tim se mora stati”, rekao je Višković.\nOn je rekao da je u tom smislu dogovoreno i formiranje zajedničke radne grupe koja će razmatrati pitanja važna za boračke kategorije, te da bi trebali sačiniti i borački registar.\nVišković je rekao da su predstavnici boraca tražili više od 30 miliona KM u novom budžetu, po pitanju invalidnina, rješavanja statusa nezaposlenih, učešća u vezi sa godišnjim boračkim dodatkom i slično.\nOn je rekao da godišnji borački dodatak ne trebaju primati ljudi na funkcijama i slično, dok demobilisani borci nemaju ništa, a stvarali su Srpsku.\n“Kada bi se to riješilo demobilisani nezaposleni borci dobili bi godišnji borački dodatak znatno veći od sadašnjih 150 KM i to bi imalo smisla. Kada podijelimo 12 miliona KM za tu svrhu, šta smo dobili? Nezadovoljne ljude koji sa 150 KM ne mogu ništa riješiti, a isti dodatak su dobili i ljudi koji imaju velike penzije i slično”, poručio je Višković.\nPotpredsjednik Narodne skupštine Republike Srpske Željka Stojičić ocijenila je da prijedlog budžeta Srpske za narednu godinu kvalitetno sačinjen u teškim uslovima koje je donijela pandemija virusa korona.\nStojičićeva, koja je i poslanik SNSD-a, rekla je da budžet Srpske sadrži mjere koje će biti primijenjene u zdravstvenom sektoru, što je od nemjerljivog značaja.\n“Mjere će biti ciljane kako bi privreda, ali i zdravstvo bili očuvani. Planirano je i povećanje penzija, što je značajno ako se imaju u vidu posljedice pandemije“, rekla je Stojičićeva. Srna\n05.03.2021 | 9:00\n04.03.2021 | 15:30\nSastanak Viškovića i Stanivukovića: Za projekte u Banjaluci više od 50 miliona KM\nVišković: Srpska na korak od prosječne plate od 1.000 KM


Tanjug 15. januara 2021. 18:15\nPODGORICA – Specijalno državno tužilaštvo formira predmet s namerom da ispita ministra pravde Vladimira Leposavića, koji je optužen da je nekim izjavama zloupotrebio službeni položaj i ugrozio javni interes.\nPodgoričke Vijesti pišu da im je u SDT-u saopšteno da su dali naloge da im se dostave orginalne izjave ministra Leposavića i dopisi o njegovim javnim istupima.\nAgencija za sprečavanje korupcije tvrdi da je Leposavić ugrozio javni interes vršeći, kako se navodi, neprimeren uticaj na samostalnost i nezavisnost pravosudnih organa.\nLeposavić je u prvoj polovini decembra prošle godine, gostujući u emisiji A1, najavio mogućnost donošenja Zakona o amnestiji ukoliko bi Apelacioni sud potvrdio prvostepenu osuđujuću presudu u slučaju „državni udar“ liderima Demokratskog fronta Andriji Mandiću i Milanu Kneževiću.\nMandić i Knežević su u tom predmetu osuđeni na po pet godina zatvora.


ЦЕО СВЕТ БРУЈИ: Макрон је руски човек\nCEO SVET BRUJI: Makron je ruski čovek\n„Iskreno, ne mogu da zamislim da se predsednik Francuske Makron oslanjao na bilo šta osim na sopstvena uverenja u spoljnu politiku kada je davao smernice francuskim diplomatama koje rade u inostranstvu. Uveren sam da to nije sazrelo za jedan dan, već da je u pitanju duži vremenski period“, izjavio je Lavrov u intervjuu za televiziju „Rusija 1“, odgovarajući na šaljivo pitanje da li je Makronov govor napisalo Ministarstvo spoljnih poslova Rusije.\n„Postupci Sjedinjenih Američkih Država na međunarodnoj sceni, naravno, nagone na razmišljanje. Niko ne želi da bude u svađi sa SAD, već obratno, da ima normalne, konstruktivne i dobre odnose. Ali isto tako i svaka zemlja koja sebe iole poštuje ne može da se pomiri sa onim što joj diktiraju“, istakao je Lavrov.\nRanije je Makron, obraćajući se diplomatama, kritikovao Sjedinjene Američke Države i izjavio da je potrebno graditi odnose sa Rusijom i Turskom.


Individualni kursevi, škola makedonskog jezika\nIndividualni kursevi makedonskog jezika\nIndividualni kurs makedonskog jezika - Audio verzija\nIndividualni kurs makedonskog jezika – predvideli smo i namenili polaznicima kojima je odvajanje slobodnog vremena veoma komplikovano u tačno određenom momentu, kako je to u slučaju grupne nastave. Kako je zasigurno ovo najadekvatniji način savladavanja jezika, jer ste u učiopnici sa profesorom sami, odnosno celo predavanje je usmereno Vašim potrebama, sigurni smo da je ovo za Vas najadekvatniji način rada.\nŽeleći da svakom svom učeniku izađemo u susret, a usavršavajući svoj tim za takve uslove, došli smo iskustvom do očekivanih rezultata – zadovoljnih učenika i brzog prijavljivanja novih polaznika, što je u svakom slučaju cilj postojanja ove edukacije. Jer ovim načinom edukacije pružena je mogućnost da, ukoliko je neophodno da zbog dobijanja posla savladate što više nivoa makedonskog jezika, prema svom slobodnom vremenu i to potkrepite validnom diplomom odobrenom od strane Zavoda za unapređivanje obrazovanja i vaspitanja, to i učinite u najkraćem mogućem roku.\nIndividualni kurs makedonskog jezika – ima trajanje po Vašj potrebi i želji, odnosno mogućnostima. Za jedan nivo potrebno je da odvojite vreme za dvadeset i pet dvočasa, kako biste savladali propisano gradivo. Stoga požurite, kako biste izabrali svoje termine i nastavili tamo, gde Vam je jezik bio prepreka, jer je tom problemu zasigurno sada kraj!!!\nIndividualni kurs makedonskog jezika - cena\nSpisak gradova za individualni kurs makedonskog jezika\nKontakti po gradovima za kurs makedonskog jezika


Ničije dete - Blic Online\nFIPRESCI: "Ničije dete" najbolji film\nNagrada srpske sekcije međunarodne federacije filmskih kriticara - FIPRESCI Srbija za najbolji film u 2015. godini dodeljena je danas ostvarenju "Ničije dete" scenariste i reditelja Vuka Ršumovića.\nFilmom "Ničije dete" otvoreni "Dani Beograda u Prištini"\nProjekcijom filma “Ničije dete” u režiji Vuka Ršumovića, u prištinskom bioskopu ABC otvoren je danas festival "Dani Beograda u Prištini”, koji traje do 16. septembra.Program obuhvata tribine, izložbe, koncerte i filmske projekcije.\nVeliko priznanje za Vuka Ršumovića u Rusiji\n"Ničije dete", debitantski igrani film scenariste i reditelja Vuka Ršumovića, dobio je na 9. Međunarodnom filmskom festivalu Andreja Tarkovskog "Zerkalo" nagradu za najbolju režiju.\nPRAZNIK NA KOSOVU Prvi "Kosovo i Metohija filmski festival"\nPrvi "Kosovo i Metohija Međunarodni filmski festival" biće održan od 10. do 14. juna u Kosovskoj Mitrovici i Zvečanu, u organizaciji Evropskog kulturnog foruma, pod pokroviteljstvom Kancelarije za Kosovo i Metohiju.\n"Kristalna koala" za film "Ničije dete"\nNagrada "Kristalna koala" za najgledaniji film na 14. Festivalu srpskog filma u Australiji pripala je ostvarenju "Ničije dete", reditelja Vuka Ršumovića.\nZa sat vremena rasprodate karte za "Ničije dete" u Zvečanu\nZa svega sat vremena rasprodato je 1.500 ulaznica na blagajni Doma kulture u Zvečanu za tri projekcije filma "Ničije dete" koje će biti održane u ponedeljak u tom gradu.\n"Ničije dete" stiže u bioskope: Premijera u rodnom gradu Denisa Murića Zvečanu\n"Ničije dete", debitantski igrani film scenariste i reditelja Vuka Ršumovića, u produkciji Miše Mogorovića, 9. aprila ulazi u bioskope širom Srbije, a prva premijera na kojoj će prisusutvovati i ekipa filma biće 6. aprila u Zvečanu, rodnom gradu Denisa Murića, glavnog glumca.\nZatvoren 43. Fest: Trijumf „Ničijeg deteta“\nPosle festivala u Veneciji, ovo mi je najvažnije priznanje - rekao je sinoć za „Blic“ Vuk Ršumović, reditelj filma ovenčanog nagradama na Festu.\nFEST: Nagrada publike za "Divlje priče", priznanje kritike za film "Ničije dete"\nNagrada publike na 43. Festu pripala je filmu "Divlje priče", Damijana Šifrona, dok je ostvarenje reditelja i scenariste Vuka Ršumovića "Ničije dete" dobitnik je nagrade "Dinko Tucaković", srpskog ogranka FIPRESCI, kao najbolje ostvarenje prikazano u selekciji "Srpski film".\n"Ničije dete" osvojio nagradu publike 12. Zagreb Film Festivala\n"Ničije dete", debitantski igrani film scenariste i reditelja Vuka Ršumovića, u produkciji Miše Mogorovića, osvojio je HT Nagradu publike za najbolji dugometražni fiilm na 12. Zagreb Film Festivalu, koji će sutra biti i zvanično zatvoren.\nFilm "Ničije dete" u selekciji festivala u Zagrebu\nNa 12. Zagreb Film Festivalu, koji će biti održan od 19. do 26. oktobra, u glavnom programu učestvovaće film srpskog reditelja i scenariste Vuka Ršumovića "Ničije dete", koji je već nagrađen na festivalu u Veneciji.


Novobečejski informator\tJun 2015.\nDebitantsku sezonu u Prvoj ligi Srbije grupa Sever, rukometaši “Jedinstva“ iz Novog Bečeja, završili su na osmom mestu, sa 24 boda i gol razlikom 573:603. Prvo mesto i plasman u Prvu saveznu ligu Srbije zauzela je ekipa “ProIetera“ iz Zrenjanina sa 37 bodova.\nIzabranici trenera Mihajla Petkovića zabeiežili su deset pobeda, od toga pet u gostima (“Inđija“ 22:23, „Nova Pazova“ 23:28, ,,Matalac“ Futog 21:23, „Mladost TSK“ Bački Jarak 25:32 i „Vladimirovac" 25:28). Ono što su ostvarili na terenu protivnika, olako su prepuštali rivalima na domaćem parketu. Sve četiri utakmice, koje su igrali nerešeno, Novobečejci su odigrali pred svojom publikom (“Hercegovina“ Sečanj 33:33, „Lavovi BP“ Bačka Palanka 28:28, „Inđija“ 20:20, ,,ŽSK“ Žabalj 26:26), dok su od osam poraza dva doživeli na domaćem terenu (“Proleter“ 23:25, „Banatski Karlovac“ 30:33).\nZa ekipu je igralo 19 igrača. Sve utakmice (22) odigrali su kapiten Đorđe Vujackov, Vladimir Antonović, Strahinja Ristić i golman Branislav Polić. Ognjen Petrović i Jovan Ristić odigrali su 21, Mihajlo Petrović, Igor Dujin, Miroslav Macura 20, Ivan Cmjin, Dejan Usić, Branislav Nešić, Miloš Fodok 18, Bogoljub Stanković 15, Nenad Barbul 14, Aleksandar Fabijan 13, Darko Stojanović devet, Valentin Farkaš sedam i Filip Stefanović pet utakmica.\nOgnjen Petmvićje prvi strelac sa 125 golova (5,95 po utakmici), Vladimir Antonović je postigao 103, Strahinja Ristić 83, Đorđe Vujackov 75, Jovan Ristić 73, Ivan Crnjin 45, Miroslav Macura 22, Branislav Nešić 12, Mihajlo Petković 11, lgor Dujin osam, MiloŠ Fodok šest, Nenad Barbul i Valentin Farkaš 2, Dejan Usić i golman Branislav Polić jedan gol.\nTrener Mihajlo Petković je, na kraju sezone, sa zadovoljstvom istakao: „Osmo mesto, u ovako kvalitetnoj ligi, je plasman sa kojim možemo biti zadovoljni. Naš cilj je i bio da sačuvamo mesto u ovoj ligi, to smo ostvariii i zato smo zadovoljni. Posebno treba istaći da smo to ostvarili sa igračima koji su iz Novog Bečeja, imali smo samo dva igrača sa strane, izuzetnog golmana Branislava Polića i igrača ,,Vojvodine“ iz Novog Sada, Ognjena Petrovića, koji je ove sezone igrao na dvojnoj registraciji. Veoma je važno da su priliku dobili mlađi igrači Branislav Nešić, Valentin Farkaš, Aleksandar Fabijan, Nenad Barbul, koji su potvrdili da se na njih u budućnosti može računati“.\nPosle punih deset godina, kuglaši novobečejskog „Jedinstva”, ponovo su članovi Super lige Srbije. Novobečejci su, u “majstorci“ koja je 7. juna odigrana na kuglani ,,Banjica“ u Beogradu, pobedili ekipu “Rudara“ iz Kostolca, 7:1 (3.432:3.305).\n“Majstorica” je odigrana pošto je iz Super lige Srbije istupila ekipa „Niš puta“ iz finansijskih razloga. “Rudar“ iz Kostolca je bio drugoplasirani tim Prve lige Srbije - Centar, a “Jedinstvo“ iz Novog Bečeja drugoplasirani tim Prve lige Srbije - Vojvodina.\nZa ekipu “Jedinstva“ su nastupili: Lajoš Zolnai 546, Tibor Kirti 542, Norbert Emješi 600, Norbert Mesaroš 557, Robert Ernješi stariji 649, Ivan Mesaroš 535.\nStevan Davidović\tJun 2015.\nDom kulture opštine Novi Bečej, smogao je snage, iako je izostala finansijska podrška Ministarstva za kulturu i informisanje Republike Srbije, da sredstvima Pokrajinskog sekretarijata za kulturu i javno informisanje i lokalne samouprave, od 21. do 23. maja, održi 23. ,,Obzorja na Tisi“ - Dane Josifa Marinkovića, posvećene kompozitoru, rodonačelniku srpske romantičarske solo pesme.\nDani Josifa Marinkovića počeli su tradicionalnim polaganjem venca na spomen ploči koja je postavljena na zgradi gde je nekada bila rodna kuća Josifa Marinkovića, kao i obilaskom Zavičajnog muzeja „Glavaševa kuća“. U večernjim satima, u velikoj sali novobečejskog Doma kulture, manifestaciju je otvorio predsednik opštine Saša Šućurović, a prigodnu besedu o Josifu Marinkoviću (1851-1931) održala, profesorica pevanja, Ljubica Živković iz Beograda.\nU muzičkom delu programa nastupili su novobečejski solo pevači Marina Krulj, sopran, Sanja Milenković, sopran, i Predrag Kačavenda, tenor iz Bočara, koji su, uz klavirsku pratnju Milivoja Veljića, otpevali solo pesme Josifa Marinkovića.\nNa koncertu ,,Obzorja“ nastupio je gudački kvartet, kojeg su činili članovi orkestra beogradske opere u sastavu: Dušica Blaženović (violina), Nikola Stanojević (violina), Mirko Crnojević (viola) i Jasmina Vrbanić (violončelo). Sa sastavom nastupili su Miloš Dragić, kao pijanista i klarinetista, a kao solista, mecosopran Nataša Jović Trivić (dvostruka pobednica takmičenja solo pevača na ,,Obzorjima“, 1995. i 1997. godine).\nKao i prošle godine aktivno učešće u programu ,,Obzorja“ imali su i učenici svih pet osnovnih škola iz novobečejske opštine, koji su se takmičili u kvizu „Josif Marinković - muzičko putovanje“. Najviše uspeha, na ovogodišnjem takmičenju, imali su učenici Osnovne škole „Stančić Milan Uča“ iz Kumana. Pobedničku ekipu, u sastavu: Smiljana Trifunjagić, Selena Nemešev i Tanja Brusin, pripremala je nastavnica muzike Snežana Jelić.\nDrugo mesto osvojila je ekipa OŠ „Miloje Čiplić“ iz Novog Bečeja, koju je pripremala Sofija Jegdić Gurjanov, a nastupila je u sastavu: Boško Zdravković, Aleksandra Kojadinović i Elena Mačada.\nZa pobedničku ekipu iz Kumana organizovana je poseta operskoj predstavi u Srpskom narodnom pozorištu i Novom Sadu.\nTakmičenje učenika je bilo veoma zanimljivo, a da sve protekne u najboljem redu potrudio se žiri u sastavu: Vera Varga, Snežana Nikolić i Marijana Baračkov.\nMarija Adamov, muzikolog\tJun 2015.\nDani Josifa Marinkovića, koji se naizmenično organizuju, kao bijenalna smena otvorenog takmičenja mladih vokalnih umetnika i pozivnog kompozitorskog konkursa za solo pesmu, ove godine protekli su u znaku prijateljskog i stimulativnog nadmetanja solo pevača u srednjoškolskoj i studentskoj kategoriji.\nOva mlađa grupa učesnika, sa po pet takmičara u ženskoj i muškoj konkurenciji, okupila je kandidate iz beogradskih srednjih muzičkih škola „Stanković“, ,,Mokranjac“, „Josif Marinković" i „Davorin Jenko“, kao i kragujevačke škole „Dr Miloje Milojević“, ali ni jednog učenika iz Novog Sada, Zrenjanina, Sombora ili Subotice, iako i u tim gradovima postoje ugledne i uspešne pedagoške institucije.\nUpravo svi takmičari pošli su iz Novog Bečaja sa zahvalnicama i nagradama. Zahvalnice za svoj nastup na, ovom takmičenju dobile su Sofija Škorić i Dragana Tkalac, obe iz Beograda. Treću nagradu su osvojili Slavica Božić (Beograd) i Stefan Anđelković (Kragujevac), a tri druge nagrade Milica Marković, Stefan Živanović i Nenad Poledica (sa upečatljivim tumačenjem pesme „Snove snivam“ M. A. Rasinskog), svi troje iz klase profesorke Ljubice Živković. Posebno su iznenadili 22-godišnji Novosađanin Luka Jozić i godinu dana stariji Nemanja Nikolić, baritoni iz beogradske SMŠ ,,Stanković“ (isto učenici prof. Živković), koji su „podelili" najvišu prvu nagradu kao i njihova nešto mlađa koleginica Aleksandra Uskoković iz „Mokranjca“ (iz klase Valentine Taškove). Njoj je dodeljena i specijalna nagrada za izvođenje Marinkovićeve pesme ,,Oh kako sunce sija“.\nZavidan tehnički i izvođački nivo pokazali su i učesnici u studentskoj kategoriji, takođe grupisani u muškoj i ženskoj konkurenciji, ali i dve etape takmičenja. Opisu, kao i njihove, po godinama učenja (ne uvek i po starosti) mlađe kolege, u prvoj etapi kao obaveznu kompoziciju interpretirali jednu Marinkovićevu solo pesmu, po svom izboru, a u drugoj, pored operske arije i još jednog ostvarenja stranog autora i jednu pesmu napisanu za jedan od prethodnih kompozitorskih konkursa Obzorja, čiji je zbir do sada dostigao već stotinjak kvaihetnih i rado izvođenih dela.\nA kako „presudiše“ članovi žirija (Nikola Kitanovski (predsednik), Vesna Šouc-Tričković, Dunja Simić, Tamara Marković i Marina Pavlović-Barać) zahvalnica je u ovoj kategoriji pripala Danici Spasojević (Kragujevac), treća nagrada srčanom i predanom baritonu Predragu Kačavendi iz Bočara, sopranima Tijani Krivaja i Milici Jeličić (sa Akademije umetnosti Univerziteta u Banja Luci, iz klase Dunje Simić), a druga senzibilnom tenoru Stevanu Karancu i sopranu Mileni Damnjanović, koja je zaslužila i nagradu za izvođenje pesme „Seta“ Stanka Šepića (oboje su studenti beogradskog FMU u klasi Violete Pančetović-Radaković). Prve nagrade osvojili su studenti Nikole Kitanovskog, tenor visoke ekspresivnosti Vanja Biserčić i mladodramski sopran fantastičnih mogućnosti, Ana Stanković, kojoj je dodeljena i titula laureata celog takmičenja. Da se svaki od mladih umetnika iskaže u najboljem svetlu, pomogli su i svi odreda izvanredni klavirski saradnici, kakvi se retko sreću u takvoj “koncentraciji“ na jednom mestu, izdvajamo Vladimira Gligorića, Milivoja Veljića, Dragoša Holclajtnera, Ivu Krasulju i Hrvoja Ivovića.\nU predivnom ambijentu bašte, novobečejske Narodne biblioleke, 5. juna, održana je prezentacija knjige „Vranjevo kroz vitraž u 24 slike“, Milana Nešića Bate iz Novog Sada, inače rođenog Novobečejca, koju su zajednički izdali ,,Prometej“ iz Novog Sada i Narodna biblioteka Novi Bečej.\nNa promociji su o knjizi govorili direktorka Narodne biblioteke Agneš Đukičin, i recenzent knjige Miroslav Aleksić, Đorđe Randelj, novinar i književnik iz Novog Sada i sam autor.\nVeoma nadahnuto govorio je Miroslav Aleksić, koji je istakao: „Kao i u prvoj svojoj knjizi „Povratna banatska karta“, koju je izdao 2010. godine, Nešić se u knjizi „Vranjevo kroz vitraž u 24 slike“ vraća u detinjstvo, mladost i sazrevanje, u svoje Vranjevo. Vraća se onom svom Banatu, koji je ostavio pre četiri decenije, prešavši Tisu skelom. Vranjevo, Novi Bečej i Banat za njega su ostali onakvi kao što su nekad bili. Kroz 24 priče ove knjige, kao kroz 24 sata jednog banatskog dana, Milan Nešić posmatra srču izlomljenog sveta i vremena, kroz svoj pripovedački vitraž, bez potrebe da taj svet harmonizuje. To je svet notornih, ponekad bizarnih životnih situacija, i izneverenih očekivanja, svet malih malovaroških ljudi i njihovih malih samoobmana. Knjiga je napisana i novinarskim jezikom, prilično dobro savladanim, a nadasve potpuno razumljiva i pitka, svakako jasna i bez ikakvih namera da čitaoca fascinira“.\nSport 165 Pavle Janković 1 Revolucija 59 1965 1 Škole 40 Privreda 3 Kuglanje 33 Lazaret 8 Poljoprivreda 7 Crveni krst 9 Slano kopovo 6 Biblioteka 2 Genocid 11 Arača 4


Zapadna publika poludela za „Mašom i medvedom“ (video) - 23.12.2015, Sputnik Srbija\nRuski animirani film „Maša i medved“ nailazi na neslućeno interesovanje, pišu američki mediji. 23.12.2015, Sputnik Srbija\nNakon uspeha na Jutjubu, saga o nesvakidašnjem prijateljstvu između devojčice i medveda privukla je ogromnu pažnju anglofonske publike nakon što ju je otkupio „Netfliks“, piše Blumberg. „Netfliks“, američki sajt sa ponudom filmova na internetu, ima prava za prikazivanje serije u Severnoj Americi, ali namerava da proširi ponudu i na ostale zemlje.\nProducenti su primetili da tajna uspeha „Maše i medveda“ ne leži u marketingu, već u kvalitetu serijala koji je publika prepoznala.\n„Naše šestominutne epizode odlično odgovaraju formatu Jutjuba“, kaže Dmitrij Lovejko, suvlasnik studija „Animakord“, koji je napravio ovaj serijal animiranih filmova u 3D tehnologiji, koji već ima oko 5,5 milijardi poseta na popularnom internet portalu.\n„Nijedna promocija ne bi mogla da nam donese ovakav uspeh“, objasnio je.\nJedna od najpopularnijih epizoda ima više od milijardu pregleda, što prevazilazi uspeh američkih konkurenata, poput „Diznija“.\nNa američkom salonu programa za decu „Kid skrin samit“, koji je u februaru održan u Majamiju, „Maša i medved“ je osvojio nagradu za najbolju animiranu seriju. Američki časopis „Magazin za animaciju“ uvrstio ju je na listu 250 ostvarenja koja pretenduju da postanu klasici.\nLovejko je osnovao „Animakord“ 2008. godine sa drugom sa fakulteta, Sergejom Kuzminom. Pridružio im se Oleg Kuzovkov, autor animiranih filmova, koji je došao na ideju da adaptiraju tradicionalne ruske priče o Maši i medvedu Miški.\nRezultat je vrhunska animacija koja je dala novo ruho ovoj duhovitoj sagi u kojoj Maša na sve načine pokušava da privuče pažnju svoga drugara, dok on više voli da peca ili čita knjige.\nPored poznatih softvera za animaciju, autori su razvili i sopstvene programe u kojima su posebno radili na segmentima vode, krzna i snega.\n„Animakord“ je saopštio da serijal košta 50.000 dolara po minutu, i da je za prve 52 epizode bilo potrebno sedam godina rada. U pripremi je narednih 26, čije emitovanje je najavljeno za naredne tri godine.\nSerijal „Maša i medved“ sinhronizovan je na mnoge jezike, a sa izuzetnim uspehom se prikazuje i u Francuskoj, Italiji i Japanu.


Konkurs Ministarstva prosvjete i kulture RS šansa za mlade umjetnike\nFoto: Ilustracija | Konkurs Ministarstva prosvjete i kulture RS šansa za mlade umjetnike\nNevena Vržina 02.02.2018 17:43\nBANJALUKA - Učenici srednjih škola u Republici Srpskoj koji imaju talenat u nekoj od oblasti umjetnosti imaju priliku da apliciraju na konkurs koji je raspisalo Ministarstvo prosvjete i kulture RS, a koji je namijenjen ovoj populaciji sa ciljem afirmacije i podrške đacima koji imaju afinitete prema umjetnosti.\nTanja Đaković, pomoćnik ministra za kulturu RS, kazala je da je tema konkursa "Zašto je kultura (meni) važna", te istakla da bi učenici trebalo da na zadatu temu odgovore iz svog ugla.\n"Svaki oblik kreativnosti i ličnog izražavanja, te poimanja kulture i njenog značaja u društvenoj zajednici je više nego dobrodošao, jer nam je cilj i razvoj publike. Biće izabrani najbolji učenički radovi iz šest kategorija - likovne, primijenjene umjetnosti i dizajna, fotografije, književnosti, dramske umjetnosti, filma i muzike", rekla je Đakovićeva.\nPojasnila je da je konkurs nastao kao rezultat detaljne analize stanja u oblasti kulture, koja je pokazala da je potrebno razvijati publiku još od najranijeg uzrasta, kao i da je broj časova na kojima učenici imaju priliku da steknu određena znanja i vještine iz umjetnosti minimalan.\nPrema njenim riječima, problem je što učenici nemaju priliku da učestvuju u stvaranju proizvoda u oblasti kulture, nego se susretnu s njim kada je već gotov.\n"Zato smo u okviru konkursa, osim materijalnih, pripremili i iskustvene nagrade, te će nagrađeni učenici imati priliku da steknu određena praktična iskustva iz kategorije iz koje su dobili nagradu", pojasnila je Đakovićeva.\nDodala je da će biti nagrađena po tri rada iz svake kategorije, navodeći primjer da će učenici koji dobiju nagradu iz likovne umjetnosti biti nagrađeni vikendom u ateljeu umjetnika Mladena Miljanovića, ili stručnim vođenjem kroz izložbu u Muzeju savremene umjetnosti RS.\nPrema njenim riječima, nagrade u kategoriji dramskih umjetnosti biće prisustvovanje probama ili nastanku predstava u pozorištima, rad sa dramaturzima ili paketi ulaznica za pozorišne festivale.\nKonkurs, koji je objavljen i na internet stranici Ministartva prosvjete i kulture RS, otvoren je do 19. februara, a koji radovi su nagrađeni biće poznato u martu.\nKultura Ministarstvo prosvjete i kulture RS


Do 15. maja prijava poreza na dohodak – Opština Kula\nDo 15. maja prijava poreza na dohodak\nObjavio u 3. aprila 2019.\nGrađani koji su u 2018. godini ostvarili dohodak veći od trostrukog iznosa prosečne godišnje zarade po zaposlenom u Srbiji, odnosno veći od 2.470.644 miliona dinara, imaju rok do 15. maja da podnesu prijavu poreza na dohodak.\nKako je saopšteno iz Poreske uprave, obveznici godišnjeg poreza na dohodak građana su fizička lica rezidenti, za dohodak ostvaren na teritoriji Srbije i u drugoj državi, i nerezidenti za dohodak ostvaren na teritoriji Republike Srbije.\nPrema podacima Republičkog zavoda za statistiku prosečna godišnja zarada po zaposlenom u Srbiji iznosila je 823.548 dinara u 2018. godini.\nIznos trostruke prosečne godišnje zarade, odnosno 2.470.644 dinara ne podleže porezu na dohodak građana.\nPoreska prijava za godišnji porez na dohodak građana može se podneti u papirnom i elektronskom obliku na obrascu PPDG-2R, podseća Poreska uprava.


E-dnevnici u SVIM ŠKOLAMA, laptopi u vrtićima: Od naredne godine DIGITALIZACIJA učionica | Srpska Info\nE-dnevnici u SVIM ŠKOLAMA, laptopi u vrtićima: Od naredne godine DIGITALIZACIJA učionica\nAutor: Valentina Mišljenović 28.12.2019. 18:00 ➔ 21:48\nUvođenje “digitalnih učionica” u Srpskoj trebalo bi da počne u narednoj godini, a planirano je opremanje 500 učionica u svih 187 osnovnih škola, najavljuju iz Ministarstva prosvjete i kulture RS.\n– Planirana je nabavka ukupno 500 digitalnih učionica, a njima će biti opremljene sve osnovne škole u Republici Srpskoj. Predviđeno je da se oprema koristi u svim razredima, u zavisnosti od škole. Ovaj projekat u potpunosti finansira Vlada Republike Srbije, a isporuka i opremanje bi se trebali realizovati tokom 2020. godine – kažu u ovom Ministarstvu.\nIz Zavoda za izdavanje udžbenika i nastavnih sredstava RS najavili su da će ih sljedeće školske godine biti šest za osnovne škole, te da sve to već pripremaju.\n– Suština reformi je da učenici dobiju znanje koje je primjenjivo u daljem životu. Digitalne i e-učionice promovišu interaktivno učenje pomoću informaciono-komunikacionih tehnologija. Primjena IKT opreme je pokazala odlične rezultate u poboljšanju informatičkih vještina kod učenika. Uticala je i na povećanje zainteresovanosti učenika za određene sadržaje, kao i na poboljšanje motivacije za učenje, s obzirom na to da je ovakav način rada učenicima interesantniji od uobičajnog – ističu iz Ministarstva, te podsjećaju da su u okviru projekta „Dositej“ sve osnovne škole u RS već opremljene e-učionicama.\n– Ovim projektima omogućila bi se kvalitetnija realizacija nastavnog procesa, upotreba digitalnih sadržaja u nastavi, funkcionisanje škola bi se odvijalo na efikasniji i moderan način i cjelokupni obrazovni sistem u RS postigao bi viši nivo kvaliteta, što je u skladu sa reformskim procesima u obrazovanju RS – navodi se u informaciji o ovim projektima koju je u julu razmotrila Vlada i zadužila Ministarstvo prosvjete da provede javnu nabavku.\nĆosić: Opštine to ne bi mogle same finansirati\nO mogućnostima da se digitalizacija ili opremanje računarskom opremom učionica u Srpskoj finansira i iz lokalnih budžeta, već se razgovaralo i sa Savezom opština i gradova RS.\nPredsjednik ovog Saveza Ljubiša Ćosić kaže da se u sklopu razgovora o demografskoj obnovi govorilo o potrebi digitalizacije, a prije svega srednjih škola, ali da je to ideja “u povoju”. Ne očekuje da bilo šta od toga bude pre 2021. godine.\n– Prije svega zato što sve što iziskuje dodatne troškove za budžete lokalnih zajednica. Po tome se, ili mora predvidjeti veće izdvajanje za nas, koje dolazi sa nivoa republike, ili na neki način da opštine i gradovi usaglašeno kažu da ćemo ostvariti neke uštede, da bismo uložili u to. Nisu nam predočene neke procjene koliko bi to koštalo, niti smo mi to radili, ali to ne mogu biti mala izdvajanja. Zato ne možemo tek tako preuzeti finansijske obaveze za koje nemamo pokriće, koliko god da to bila dobra ideja nekog ministarstva. Ali svakako možemo i treba da razgovaramo o tome, kao i o povećanju naših izvornih prihoda, prije svega od indirektnih poreza – kaže Ćosić.\nTagovi: digitalne učionice,e-dnevnici,Škole


Postavke kolačića na ovom vebsajtu su podešene na opciju „dopusti sve kolačiće“ kako bismo vam obezbedili najbolje moguće iskustvo dok ste na našem vebsajtu. Možete podesiti svoje postavke kolačića u bilo kom trenutku na željenim opcijama u svom pretraživaču.Više o ovome.\nSvi novi korisnici se registruju ovde\nMolimo, unesite prijavnu šifru vaše kompanije da biste otišli na sledeći korak za registraciju.\nPrijava za kompaniju\nKoja je prijavna šifra moje kompanije? iPotrebna nam je prijavna šifra vaše kompanije da dovršimo vašu registraciju. Ovu informaciju možete dobiti od odeljenja za ljudske resurse u vašoj kompaniji. Ako ne možete da pronađete svoju kompaniju, molimo kontaktirajte uslužnu liniju za Opel partnere.\nPrijavite se dole u nastavku\nProblemi prilikom prijave?\nNa slici može biti prikazana opciona oprema. Opel će uložiti razumne napore da obezbedi da sadržaj ovog sajta bude tačan i ažuriran, ali ne prihvata bilo kakvu odgovornost za bilo kakve zahteve ili štetu nastalu oslanjanjem na sadržaj ovog sajta. Neke informacije na ovom sajtu mogu biti netačne usled promena proizvoda koje su mogle nastati nakon objavljivanja sajta. Neka od opisane ili ovde prikazane opreme može jedino biti dostupna u određenim zemljama ili uz doplatu. Opel zadržava izmene specifikacija proizvoda u bilo kom trenutku. Za postojeće specifikacije proizvoda u vašoj zemlji, molimo posavetujte se sa vašim Opel dilerom.


Direktor Jute: Turističke agencije nisu dužne da putnicima koji su se zadesili tokom nevremena u Grčkoj vrate novac - TopVesti.rs\nFoto: N. Mihajlović / RAS Srbija Turističke agencije nisu dužne da putnicima koji su se zadesili tokom nevremena u Grčkoj vrate novac. Takođe nema razloga ni da se otkazuju putovanja jer na objektima iz aranžmana nema većih oštećenja, poručuje direktor Jute Aleksandar Seničić. Naš sagovornik ističe da je u stalnom kontaktu sa Turističkom organizacijom\nTURISTIČKE AGENCIJE NISU U OBAVEZI DA VAM VRATE NOVAC: Uprkos strahovitom nevremenu, ne vraćajte se iz Grčke!\nTurističke agencije nisu dužne da onima koji su se zadesili na letovanju u Grčkoj tokom razornog nevremena vrate novac, izjavio je danas direktor Jute Aleksandar Seničić . On je za Kurir rekao da je ta organizacija pozvala sve svoje članice da turistima koji su protekle noći bili u područjima zahvaćenim nevremenom izađu u susret u smislu pomoći, ali\nHOROR NA HALKIDIKIJU SNIMLJEN IZ VAZDUHA: Pogledajte prave razmere katastrofe koja je pogodila Grčku! OBJAVLJENO ZAŠTO NIJE DATO UPOZORENJE!\nObjavljene su i prve fotografije Halkidikija snimljene iz vazduha. Forenzičari će ispitati da li telo pripada 62-godišnjem ribaru, koji je nestao u moru kod Kalikratije u sredu uveče. Portparol Vlade Grčke Stelios Pecas rekao je da će biti ponuđena finansijska pomoć za tri opštine na Halkidikiju radi rekonstrukcije. On je dodao da servis, kojim\nPoginulo je sedmoro ljudi, dok je više od stotinu Grka i turista zatražilo pomoć lekara zbog težih i lakših povreda. Među povređenima je bilo i turista iz Srbije U NEZAPAMĆENOJ oluji koja je u sredu veče pogodila popularna letovališta na grčkom Halkidikiju poginulo je sedmoro ljudi, dok je više od stotinu Grka i turista zatražilo pomoć lekara zbog\nTurističke agencije nisu dužne da onima koji su se zadesili na letovanju u Grčkoj tokom razornog nevremena vrate novac, izjavio je danas direktor Jute Aleksandar Seničić. On je za Kurir kazao da je ta organizacija pozvala sve svoje članice da turistima koji su protekle noći bili u područjima zahvaćenim nevremenom izađu u susret u smislu pomoći, ali\nTurističke agencije nisu dužne da onima koji su se zadesili na letovanju u Grčkoj tokom razornog nevremena vrate novac, izjavio je danas direktor Jute Aleksandar Seničić. On je za "Kurir" kazao da je ta organizacija pozvala sve svoje članice da turistima koji su protekle noći bili u područjima zahvaćenim nevremenom izađu u susret u smislu pomoći, ali\nAgencije nisu dužne da onima koji su na letovanju u Grčkoj tokom razornog nevremena vrate novac, izjavio je danas direktor Jute Aleksandar Seničić. Seničić je rekao da je ta organizacija pozvala sve svoje članice da turistima koji su protekle noći bili u područjima zahvaćenim nevremenom izađu u susret u smislu pomoći, ali ne i povraćaja novca. - Agencija\nTurističke agencije nisu dužne da onima koji su se zadesili na letovanju u Grčkoj tokom razornog nevremena vrate novac, izjavio je danas direktor Jute Aleksandar Seničić. Halkidiki, Foto: Tanjug/AP On je rekao da je ta organizacija pozvala sve svoje članice da turistima koji su protekle noći bili u područjima zahvaćenim nevremenom izađu u susret u\nTurističke agencije nisu dužne da onima koji su se zadesili na letovanju u Grčkoj tokom razornog nevremena vrate novac, izjavio je danas direktor Jute Aleksandar Seničić. On je za istakao da je ta organizacija pozvala sve svoje članice da turistima koji su protekle noći bili u područjima zahvaćenim nevremenom izađu u susret u smislu pomoći, ali ne


Danas počinje proširena sednica Uneska\nPEKING – Komitet za svetsku baštinu organizacije UNESCO otvara danas 44. sednicu u onlajn formatu, a na kojoj će se, do 31. jula, raspravljati o pitanjima koja su ostala nerešena od prošle godine, kada je sastanak bio odložen zbog pandemije.\nProširenom sednicom će, iz kineskog grada Fužoua, predsedavati zamenik kineskog ministra za obrazovanje i direktor kineske nacionalne komisije za Unesko, Tain Suedžun.\nTokom sednice raspravljaće se o 42 nominacije za listu svetske baštine, od kojih je 24 predloženo prošle godine, a 18 ove.\nMeđu nominacijama je 35 kulturnih, šest prirodnih lokaliteta i jedan koji je istovremeno i kulturni i prirodni.\nNa početku sednice, koja počinje u 11:30 govoriće generalna direktorka Unesko-a Odri Azule, a na samoj sednici raspravljaće se o stanju konzervacije 255 lokaliteta koji se nalaze na Listi svetske baštine i od kojih su 53 svrstana na listu svetske baštine u opasnosti.\nSednica će trajati do 31. jula u 15:30 sati.


Najava "Nikoljdanskih svečanosti" - FILTER\nNajava “Nikoljdanskih svečanosti”\nOrganizatori “Nikoljdanskih svečanosti”, koje će biti održane sljedeće sedmice u Istočnom Sarajevu, pozvali su humane ljude i privrednike sa područja grada da ih podrže, da bi obezbijedili slatkiše za novogodišnje paketiće za 510 mališana koji idu u vrtiće u Istočnom Novom Sarajevu i Istočnoj Ilidži.\n“Nikoljdanske svečanosti” prvi put zajednički organizuju Centar za kulturu i informisanje Istočna Ilidža, opštinska organizacija Crvenog krsta i Kulturni centar Istočno Novo Sarajevo.\nSekretar opštinske organizacije Crvenog krsta Istočna Ilidža Ranko Skakavac rekao je da planiraju da posjete svih šest obdaništa na području dvije opštine, u koja ide 510 djece.\n“Pozivam sve ljude dobre volje sa područja opština Istočna Ilidža i Istočno Novo Sarajevo, pa i šire, koji mogu da nas podrže, da nam pomognu u obezbjeđivanju slatkiša kako bismo obradovali naše najmlađe”, rekao je Skakavac.\nVršilac dužnosti direktora Centra za kulturu i informisanje Istočna Ilidža Božidar Novaković rekao je da će u četvrtak, 16. decembra u Kulturnom centru Istočno Novo Sarajevo biti održana projekcija filmova za djecu osnovnih škola.\nPrema njegovim riječima, u petak 17. decembra, od 10.00 časova planirana je posjeta obdaništima na prostoru opština Istočna Ilidža i Istočno Novo Sarajevo i podjela paketića.\nIstog dana, u 18.00 časova predviđena je promocija knjiga književnika i pjesnika Maje Kovačević iz Kraljeva, samohrane majke jedanaestoro djece, koja je i autor četiri romana za djecu i većeg broja duhovnih pjesama.\nZamjenik načelnika opštine Istočna Ilidža Miroslav Lučić rekao je da je lokalna zajednica podržala ovu aktivnost, te da bi trebalo da imaju kontinuitet u održavanju.\nŠef kabineta načelnika opštine Istočno Novo Sarajevo Dejan Romić nada se da će “Nikoljdanske svečanosti” postati tradiciona manifestacija, napominjući da se, nažalost, sve manje sredstava ulaže u kulturu i kulturna dešavanja.\n“Ovo je, ipak, jedan lijep primjer saradnje u dvije opštine. U planu je da se organizuje i manifestacija Dani Dare Sekulić, zatim niz prigodnih manifestacija povodom novogodišnjih praznika i podjele paketića”, istakao je Romić.\nTags: Nikoljdanske svečanosti\nPrethodna Otkriveno ko je zapalio automobil Boška Tomića\nSledeća Vlada odobrila sredstva za izgradnju zgrade Policijske uprave Istočno Sarajevo


Kamberi: VUČIĆEVA albanofobska politika odgovorna za paljenje mašine Saba Belče u Vranju - Bujanovačke\nPočetna DRUŠTVO Kamberi: VUČIĆEVA albanofobska politika odgovorna za paljenje mašine Saba Belče u Vranju\nKamberi: VUČIĆEVA albanofobska politika odgovorna za paljenje mašine Saba Belče u Vranju\nBujanovačke2. avg 2018.DRUŠTVO, NASLOVNA0\nBUJANOVAC, 2. avgust 2018. (foto FB Valon Etemi) – Predsednik opštine Bujanovac Šaip Kamberi optužio je „politiku albanofobije koju vodi Aleksandar Vučić“ za paljenje mašine za asfaltiranje preševske kompanije „Saba Belča“ u Vranju u noći između utorka i srede (31. jul-1. avgust).\nOn je dodao da ovaj čin predstavlja povratak u devedesete godine prošlog veka.\nKamberi je na svom FB profilu napisao da paljenje mašine kompanije Saba Belča, koja je u vlasništvu Albanca, predstavlja posledicu antialbanske politike koju poslednjih dana vodi predsednik Srbije.\nPrema Kamberiju, šteta koja je naneta ovoj firmi je jasan znak da država nije spremna da zaštiti albanske kompanije, ali da ovaj čin direktno odvraća strane investitore.\n„Ćutanje institucija govori ili da one ne žele da zaštite albanske firme, da se u Srbiji ne tretiraju podjednako sve kompanije, ali i da podržavaju ovakve stvari u cilju ometanja albanskog biznisa“, napisao je Kamberi i dodao kako očekuje da se ovaj događaj podigne na nacionalni nivo.\nMašina vredna oko 100.000 evra za postavljanje asfalta izgorela je na parkingu vranjskog Vodovoda, a vest o požaru prvi je putem FB podelio Valon Etemi, menadžer u kompaniji. Kompanija Saba Belča nekoliko godina unazad radi infrastrukturne poslove u Vranju.\nTAGsaba belča Šaip Kamberi valon etemi\nPrevious PostNa granici u 2 kamiona 600 kilograma marihuane (FOTO) Next PostStevanović iz Klinovca: Nastavljam borbu protiv Pahomija


Zvanično otvoren balon na sportskim terenima u Svilajncu !!!\nIzvor,foto: Opština Svilajnac\nSvilajnac-Juče je i zvanično otvoren balon na sportskim terenima kod OŠ „Jovan Jovanović Zmaj“ u Svilajncu, gde je ujedno otpočeo i turnir u malom fudbalu za ekipe mesnih zajendica sa teritorije opštine Svilajnac.\nBalon i Božićni turnir otvorio je Predrag Milanović, predsednik opštine Svilajnac, rekavši da će balon, koji pokriva površinu od 2.200 m2, ove godine biti na tartan terenima, a da će se sledeće godine njim pokriti gradski bazeni, kako bi mogli da se koriste i tokom zimskog perioda:\n„Ranije je ovo bila privilegija samo velikih gradova i centara, a danas možemo da kažemo da je i Svilajnac u tom rangu. Želim da omogućavanjem dobrih uslova Svilajnčani budu još bolji i uspešniji u sportu.“\nTurnir u malom fudbalu traje do 13. januara 2019. godine, a utakmice se doržavaju svakog dana, osim Badnjeg dana i Božića od 17 do 21h.\nOd petka isključenja struje u Svilajncu !!!\nU okviru kulturno zabavnog leta Svilajnčane zabavljaju The Bestbeat !!!


EY Srbija (Ernst&Young) | sajam.link2job.eu\nEY Srbija (Ernst&Young)\nEY je osnovan spajanjem na globalnom nivou, kompanija Arthur Young i Ernst & Whinney, u to vreme dve najveće kompanije za reviziju i poslovno savetovanje. Danas, u više od 150 zemalja sveta i sa preko 210 hiljada zaposlenih, EY je svetski lider u pružanju usluga iz oblasti revizije, poreskih i savetodavnih usluga.\nEY u Srbiji posluje od 1997. godine. Počeli smo sa svega nekoliko ljudi, a danas imamo više od 180 profesionalaca u timu, uključujući pet partnera. Naša želje i odgovornost kao lidera na tržištu profesionalnih usluga, je da damo pozitivan doprinos svetu. Korporativna odgovornost je okosnica naše korporativne kulture i vrednosti na osnovu kojih delamo i donosimo odluke. Naš pristup korporativnoj odgovornosti obuhvata angažman u zajednici, zaštitu životne sredine, podršku obrazovanju i preduzetništvu.\nVerujemo da se pravi lideri ne rađaju – već grade i, upravo iz tog razloga, posebnu pažnju posvećujemo profesionalnom usavršavanju mladih. Takođe, težimo da u svom timu imamo ljude raznolikih obrazovnih profila kako bismo obezbedili unikatno i snažno rado okruženje bazirano na različitim pristupima koji obogaćuju našu organizacionu kulturu. Ipak, ono što očekujemo od naših zaposlenih, kao I kandidata jeste da su:\nProces selekcije počinje na sajmovima zapošljavanja širom zemlje, takmičenjima u studiji slučaja (za srednjoškolce u aprilu, studente u novembru), tokom programa neformalne edukacije koje realizujemo u saradnji sa različitim NGO… Trudimo se da spojimo edukaciju i poslovni svet, da pomognemo u poboljšanju uslova I obezbedimo potrebne resurse kako bi mladi stekli profesionalno praktično znanje. Selekcija podrazumeva nekoliko faza od čega su osnovne: test iz engleskog jezika, test numeričkih i logičkih sposobnosti, test ličnosti , poslovna simulacija i intervjui.


RTCG - Radio Televizija Crne Gore - Nacionalni javni servis :: Društvo :: Pristupiti rješavanju problema prirodnog priraštaja\n05. 07. 2021. 13:14 >> 13:15 0\nNova vlast rješavanju problema negativne stope prirodnog priraštaja mora pristupiti krajnje ozbiljno, jer se radi o trendovima koji bi upalili “crveni alarm” i kod država sa neuporedivo većim brojem stanovnika, saopštili su iz Socijalističke narodne partije.\nNajnoviji podaci Uprave za statistiku pokazuju da je prirodni priraštaj u Crnoj Gori na kraju aprila bio čak minus 1.218, te da je bijela kuga prisutna u 21 od 24 opštine.\n“Čak i u Podgorici, koja ima najviše rođenih, pozitivni prirodni priraštaj iznosi svega dva. Statistika je neumoljiva i pokazuje više nego zabrinjavajuću činjenicu da je u odnosu na 2020. godinu došlo do povećanja negativnih trendova u još četiri grada”, kazali su iz SNP-a.\nOni navode da bivša vlast nikada nije reagovala na njihove apele, niti je ozbiljno shvatala podatke Monstata.\n“Nova vlast rješavanju ovog problema mora pristupiti krajnje ozbiljno i odgovorno jer se radi o trendovima koji bi upalili “crveni alarm” i kod država sa neuporedivo većim brojem stanovnika”, navodi se u saopštenju.\nJako je važno ukazati da veliki uticaj na prirodni priraštaj, posebno u opštinama na sjeveru, imaju migracije, koje su jako izražene jer veliki broj mladih sa sjevera odlazi u Podgoricu ili u inostranstvo.\n“ U tom smislu, bitna je podrška države i opština kako bi se građani motivisali da svoj život i karijere vezuju za rodna mjesta, a bez adekvatnih ekonomskih podsticaja i ulaganja to nije moguće”,kažu iz SNP-a.\n“Jedan od načina da se pomogne mladim bračnim parovima jeste pružanje novčane pomoći za svako novorođeno dijete, kao i obezbjeđenje besplatnih udžbenika za sve osnovce i dječijeg dodatka za djecu do šest godina, što je nova parlamentarna većina svojim glasanjem u Skupštini Crne Gore već osigurala”, kazali su iz SNP-a.\nTakođe, smatraju da bi se kroz usvajanje Zakona o finansijskoj podršci porodicama sa djecom, koji, primjera radi, postoji u susjednoj Srbiji, mogao obezbijediti roditeljski dodatak za prvo, drugo, treće i četvrto dijete, a koji bi odredio precizan iznos sredstava koji bi roditelji dobijali za svako novorođeno dijete. “Mišljenja smo da to ne bi trebalo da se svede isključivo na jednokratnu pomoć, već da bi trebalo obezbijediti mjesečnu naknadu roditeljima čiji bi iznos zavisio od broja djece”, navodi se u saopštenju.\nJedna od mjera bi, svakako, trebalo da bude i osnivanje posebne uprave za demografiju i populacionu politiku, putem koje bi se mogla obezbijediti bespovratna sredstva za sufinansiranje mjera populacione politike namijenjena opštinama.\n“Ta sredstva bi mogla biti korišćena za rekonstrukciju, adaptaciju i izgradnju objekata predškolskih ustanova, kao i za rekonstrukciju i izgradnju igrališta i sličnih sadržaja namijenjenih djeci, a sve u cilju pružanja podrške roditeljima”, navodi se u saopštenju.\nSamo uz ove preduslove može se govoriti o potencijalnom pretvaranju negativnog prirodnog priraštaja u pozitivni i opstanku i napretku naše države.\n“SNP će se truditi da svojim zalaganjem doprinese da se ovaj problem počne rješavati što prije.”\nŠto prije raspravljati o Zakonu o lokalnoj samoupravi\n"Đukanović da prestane da plaši građane"\n12. 09. 2021. 11


Planove o tome danas je saopštila Evropska komisija.\nInspirisana Mirovnim korpusom koji je 1961. godine osnovao amerièki predsednik Džon Kenedi, Evropa namerava da uspostavi sopstveni Evropski dobrovoljaèki korpus, u okviru kojeg bi od 2014. godine poèela da šalje mlade evropske dobrovoljce u inostranstvo, preneo je Rojters.\nEU je najveæi donator u podruèjima pogoðenim katastrofom, ali je u više navrata bila kritikovana da ne doprinosi dovoljno na samom terenu, posebno posle razornog zemljotresa na Haitiju 2010. godine, kada su svet obišli snimci amerièkih humanitarnih radnika.\n"Postoji potreba da obukom i razmeštanjem dobrovoljaca kako bi se pomoglo postojeæim humanitarnim organizacijama", izjavila je na konferenciji za novinare Kristalina Georgijeva, komesarka EU za meðunarodnu saradnju, humanitarnu pomoæ i reagovanje u krizama.\nBudžet za takvu inicijativu bi, prema njenim reèima, bio skoro 240 miliona evra u periodu od 2014. i 2020. godine.\nPodaci EK pokazuju da je prošle godine oko 450 miliona ljudi širom sveta bilo pogoðeno prirodnim katastrofama, a pomoæ im je pružalo svega 270.000 humanitarnih radnika.\nI u Lisabonskom sporazumu, koji je neka vrsta ustava EU, poziva se na formiranje humanitarnog korpusa, a tu ideju posebno zagovara Grèka, napominjuæi da bi to doprinelo i smanjenju nezaposlenosti.\nPrema nedavno sprovedenoj anketi, taj plan ima podršku više od 80 odsto Evropljana.\nMirovni korpus je u poslednjih pet decenija poslao skoro 200.000 Amerikanaca u inostranstvo, a takvo angažovanje doprinelo je i stvaranju pozitivnog imidža SAD.\nNasilje u zonama sukoba, meðutim, predstavlja veliki problem za bezbednost dobrovoljaca.\nGeorgijeva tvrdi da veæina humanitarnih radnika ne bi bila razmeštena u ratna podruèja i da bi radila u bezbednim uslovima.\n"Najveæi broj naših humanitaraca bio bi angažovan u oblastima u kojima su sukobi okonèani", rekla je ona i dodala da bi u opasnim zonama bio razmešten manji broj "profesionalnih" dobrovoljaca.\nUslovi za prijem u evropski mirovni korpus bili bi da kandidat ima najmanje 18 godina i da je državljanin ili dugogodišnji stanovnik zemlje èlanice EU.\nSvi dobrovoljci bi prošli obuku pre razmeštanja i tesno bi saraðivali s drugim humanitarnim organizacijama.


Američka administracija je već pojačala pritisak na članice NATO-a, posebno Nemačku i Kanadu, da povećaju izdvajanja za vojsku.\nSAD sada žele još veća ulaganja od saveznika iz Azije, Tokija i Seula, koji već plaćaju miilijarde dolara da pokriju troškove boravka više desetina hiljada američkih trupa.\nVašington zahteva da Japan plati četiri puta više za 54.000 američkih vojnika u toj zemlji, što je osam milijardi godišnje umesto dosadašnjih dve milijarde, piše list "Forin polisi".\nList navodi da je bivši savetnik za nacionalnu bezbednost Džon Bolton izneo Japanu takav zahtev u julu.\nMeđutim, kako navodi "Japan tajms", Tokio je odbio taj zahtev kao nerealan, ističući da već plata mnogo više u odnosu na druge američke saveznike.\nSličan zahtev iznesen je i pred Južnu Koreju u kojoj je stacionirano 28.500 vojnika. Vašington od Seula traži proporcionalno više nego od Japana - umesto jednu sada želi pet milijardi godišnje.\n- Predsednik je bio veoma jasan da očekuje da naši saveznici u svetu, uključujući Japan i Južnu Koreju, mogu i treba da doprinesu više - rekao je viši zvaničnik američke administracija.\nObe zemlje treba ponovo da pregovaraju o aktuelnim sporazumima sa SAD, koji uskoro ističu.\nSporazum SAD i Južne Koreje ističe ove godine, a sporazum sa Tokijom u martu 2021. godine.\nPočetkom godine, iz Vašingtona je najavljeno da će zahtevati od saveznika da u potpunosti pokrivaju troškove boravka američkih vojnika plus 50 odsto.\nOsim toga, Tramp vrši pritisak na saveznike, zemlje Evrope i posebno Nemačku, da povećava vojna izdvajanja na dva odsto društvenog bruto proizvoda i time ispune kvotu NATO-a, podseća "Sputnjik".


Mihajlović: Ulažemo pet milijardi u infrastrukturu Srbije - Infobrif\nObjavljeno 18.02.2019. u 12:08\nFoto: TANJUG/ KABINET POTPREDSEDNICE VLADE/ M. MIRCETIC\nU novom investicionom ciklusu u infrastrukturne projekte u drumskom i železničkom saobraćaju uložićemo pet milijardi evra, rekla je danas ministarka građevinarstva, saobraćaja i infrastrukture Srbije Zorana Mihajlović.\n„Ove godine će početi izgradnja Moravskog koridora, najvažnijeg za gradjane Srbije jer će povezati centralnu Srbiju i Šumadiju sa koridorima 10 i 11“, rekla je Mihajlović.\nDodala je da se pregovori o izgradnji Moravskog koridora vode sa američkom kompanijom „Behtel“.\n„Nastavljamo izgradnju brze pruge Beograd–Budimpešta, ulažemo veliki novac u železnicu, u koju se nije ulagalo decenijama. Bilo je i ministara koji su smatrali da železnicu u Srbiji treba ukinuti“, rekla je ona.\nMihajlović je rekla da je „prošlo vreme kada na našim prugama nije bilo vozova koji nisu imali šta da prevoze“.\n„Danas gradimo najmoderniju prugu od Beograda do Budimpešte, a modernizovaćemo i rekonstruisaćemo i prugu Niš-Dimitrovgrad, u šta će biti uloženo 268 miliona evra“, rekla je ona.\n„Ministarstvo je izdalo gradjevinsku dozvolu za izgradnju 416 stanova za snage bezbednosti u Кraljevu i Кragujevcu. Gradiće se 200 stanova u Кraljevu i 216 stanova u Кragujevcu”, rekla je Mihajlović.\nOna je rekla da je grradnja stanova važna, ne samo zbog brige o ljudima koji požrtvovano rade najodgovornije poslove za svoju državu, već i zbog gradjevinske industrije.\n„Oko 80 odsto materijala i opreme koja se koristi u gradnji mora biti domaćeg porekla“, rekla je Mihajlović.\nNa pitanje da prokomentariše listu dnevnih novina „Blic“ o najmoćnijim ženama u Srbiji, na kojoj se nalazi u samom vrhu, Mihajlović je rekla da ljudi na različite načine definišu moć, ali da je za nju bitno da pravi rezultate i da može da ostavi „trag u pesku“.\nApel predsednika opštine Obrenovac građanima: Zovite me gde god ovo primetite (FOTO+VIDEO)\nUkraden autobus GSP-a iz pogona „Karaburma“?


Niskobudžetna aviokompanija Ryanair odlučila je da studentima ponudi popuste i olakšice prilikom putovanja njihovim linijama.\nNiskobudžetna aviokompanija Ryanair potpisala je ugovor o partnerstvu sa udruženjem Erasmus Student Network kojim se obavezuje da će ponuditi popust od 15% mladima koji se odluče za ovaj program i koji budu kupovali avionske karte putem njihove internet stranice.\nUgovor će obezbediti članovima da se čekiraju besplatno sa jednim koferom za svaki rezervisani let, te će imati nedeljne ponude koje će olakšati putovanje starim kontinetom. Popusti i besplatno čekiranje biće dostupni od ovog meseca.\nTakođe, biće napravljen portal za rezervaciju isključivo za studente koji su deo programa Erazmus, što je i uslov za dobijanje pomenutih prednosti, kao i forum za razmenu predloga i saveta vezanih za putovanja.\nErazmus program, sa 30 godina starom istorijom, omogućava studentima širom Evrope da studiraju u drugom gradu godinu dana, olakšavajući kulturnu i akademsku razmenu i pružajući im priliku da nauče jezik u jednoj od 37 zemalja koje su deo ovog programa. Više od tri miliona studenata je iskoristilo beneficije programa Erazmus od njegovog lansiranja.


Keramika Kanjiža učestvovala na velikom Sajmu enterijera u Beču - PODOVI\nKeramika Keramika Kanjiža učestvovala na velikom Sajmu enterijera u Beču\nKeramika Kanjiža učestvovala na velikom Sajmu enterijera u Beču\nVodeći domaći proizvođač keramičkih pločica, Keramika Kanjiža, bila je jedan je od ovogodišnjih učesnika velikog Sajma enterijera u Beču, koji je održan od 11. do 18. marta. Kompanije je na ovom prestižnom sajmu predstavila brojne novitete za 2017. godinu, kao i svoje najprodavanije pločice imitacije prirodnih i građevinskih materijala, čime je zvanično obeležila ulazak na austrijsko tržište.\nFoto: Keramika Kanjiža, izložbeni prostor na sajmu u Beču\nKompanija Keramika Kanjiža je u toku 2016. godine proizvela i prodala 2,5 miliona metara kvadratnih, od čega je čak 50% plasirano na tržišta u izvozu.\nFoto: Keramika Kanjiža predstavila je novitete iz svoje ponude\nKao jedan od glavnih ciljeva kompanije za naredni period postavljeno je održavanje i povećanje procenta izvoza, pa tako ne čudi da je ove godine upravo Keramika Kanjiža jedini domaći prozvođač keramičkih pločica koji je uzeo učešće na Sajmu enterijera u Beču. Uz podršku svojih partnera, kompanija je bečkoj javnosti predstavila najbolje iz Srbije u segmentu keramičkih pločica.\nPrethodni tekstDok je sunca i kiše, biće i linoleuma\nSledeći tekstNorvežani prave prvi tunel za brodove na svetu\nREČ STRUČNJAKA: Parket kupujte od domaćih proizvođača\nProblemi koji se mogu javiti na vašem dekingu\nTri stvari na koje treba da obratite pažnju pri izboru spoljnih...\nPosvećenost održivom razvoju


Na defileu za Dan Republike 2.800 ljudi - Leutar.net\nBANJALUKA U toku su posljednje pripreme za obilježavanje Dana Republike Srpske, povodom kojeg će aktivnosti biti organizovane tri dana, a u najatraktivnijem dijelu, svečanom defileu, koji će biti organizovan u Banjaluci u nedjelju u podne, učestvovaće 2.800 ljudi, potvrđeno je za „Nezavisne novine“.\n„Apelujemo na sve koji će dolaziti da pored sebe imaju identifikacioni dokument, da ne nose velike torbe, ruksake i slično“, rekla je Mirna Miljanović, načelnica Odjeljenja za odnose s javnošću MUPa Srpske, te potvrdila da će generalna proba biti upriličena dan ranije i veliki broj građana će moći da dođe da vidi i taj dio.\nDakle, program će trajati u subotu, nedjelju i ponedjeljak u više gradova Srpske i Brčko distriktu, pa će tako prvog dana vikenda, s početkom u 18 časova, biti održana svečana akademija u Sportskoj dvorani „Borik“ Banjaluka.\nKako je saopšteno iz Kabineta predsjednice Srpske, za subotu, u 10 časova predviđeno je polaganje vijenaca na Spomenik palim borcima Vojske RS, a planirane su aktivnosti i u drugim gradovima. Recimo, u Modriči delegacija Srpske položiće vijenac na spomenobilježje bivšeg predsjednika Srpske Milana Jelića.\nIstog dana, u Koncertnoj dvorani Kulturnog centra Banski dvor predviđena je dodjela odlikovanja zaslužnim institucijama i pojedincima. Za 18 časova planirana je svečana akademija povodom Dana Republike u Sportskoj dvorani „Borik“.\nMilorad Dodik, srpski član Predsjedništva BiH, potvrdio je da na proslavu Dana Republike Srpske 9. januara, kada se slavi 30 godina njenog postojanja, dolaze predstavnici Rusije, Kine, Srbije, te istakao da će ove godine biti još više gostiju i prijatelja koji su privrženi pravu da Srpska bude ono što jeste.\nOn je naglasio da je do famozne odluke „inkvizicionog i antisrpskog“ Ustavnog suda BiH koja se tiče 9. januara na obilježavanje Dana Republike Srpske dolazio i visoki predstavnik, a da se nakon te odluke sve promijenilo.\n„Kada su ukidali Dan Republike Srpske, rekli su da to vrijeđa osjećanje muslimana. To nije tačno! Skupština se desila, slučajno ili namjerno, 9. januara 1992. godine na vjerski praznik posvećen Svetom prvomučeniku i arhiđakonu Stefanu. Mi ostajemo pri tome, to je činjenica“, izjavio je Dodik.\nAleksandar Savić, predsjednik Predsjedništva Boračke organizacije Republike Srpske, čestitao je svim pravoslavnim vjernicima u Republici Srpskoj, institucijama Srpske, a posebno borcima, ratnim vojnim invalidima i porodicama poginulih boraca predstojeći Božić i Dan Republike Srpske.\n„Uvjeren sam da ćemo naše praznike s ponosom proslavljati još dugi niz godina u miru i u slobodi“, istakao je Savić.\nPredsjednica Udruženja žena žrtava rata Srpske Božica Živković Rajilić kaže da je Srpska zaštita srpskog i svih naroda koji s njim žive i treba da traje vječno.\nPredsjednik Ujedinjene Srpske Nenad Stevandić izjavio je da se prošla godina za Srpsku pokazala kao prelomna u smislu formiranja svijesti o tome da je Srpska jedini način da srpski narod živi u slobodi.


OSCE: Efikasnost i nezavisnost prosvjetnih inspektora ključni za kvalitet u obrazovanju – STUDOMAT.ba\nIskustva bh. stipendistice sa Evropskog Foruma Alpbach 2014\nRadionica o vještinama pisanja za online medije i komunikaciji na...\nOSCE: Efikasnost i nezavisnost prosvjetnih inspektora ključni za kvalitet u obrazovanju\nMisija OSCE-a u Bosni i Hercegovini organizovala je protekle sedmice dvodnevnu regionalnu konferenciju prosvjetnih inspektora u Sarajevu.\nKonferencija je okupila oko 40 inspektora iz Hrvatske, Makedonije, Crne Gore, Srbije, Slovenije i BiH koji su razgovarali o preventivnoj ulozi prosvjetne inspekcije, što je model koji se implementira u regionu, i razmijenili dobre primjere iz prakse iz pravne i praktične perspektive, prenosi portal Novo vrijeme.\nNa Konferenciji je također postignut napredak ka uspostavljanju regionalne mreže prosvjetnih inspektora, saopšteno je iz OSCE-a.\n– Inspektori su od ključne važnosti za funkcionalan sistem prosvjete, pošto oni predstavljaju prvi kontrolni mehanizam protiv bilo kakvog kršenja, pogrešnog tumačenja ili nedostatka primjene zakona, rekla je zamjenica šefa Misije OSCE-a u BiH Nina Suomalainen.\nNaglasila je da su inspektori ključni za održivu reformu i nadzor i oni treba da budu, koliko god je to moguće, što profesionalniji, odgovorniji i djelotvorniji.\nKljučne preporuke Konferencije koje će biti dostavljene nadležnim organima vlasti upućuju na neophodnost kontinuirane regionalne saradnje između prosvjetnih inspektora, sa ciljem uspostavljanja stalne konferencije prosvjetnih inspektora u regionu.\nPored toga, regionalne aktivnosti, kao što su bilateralni sastanci, obuke i seminari, treba da se fokusiraju na međunarodne konvencije i njihovu primjenu, istovremeno jačajući preventivnu ulogu prosvjetnih inspektora.\nMisija OSCE-a aktivno sarađuje sa prosvjetnim inspektorima kako bi ojačala njihovu efikasnost, nepristrasnost i nezavisnost, saopćeno je iz OSCE-a.


Spoj ovih 5 namirnica ublažava stres - Ishrana Ishrana\nSve što unosimo u organizam utiče na nivo stresa i kvalitet sna. Ukoliko se vaša ishrana zasniva na rafinisanom šećeru i drugim prostim ugljenim hidratima verovatno ste često nervozni i imate problem sa spavanjem. Budući da se takve namirnice brže razgrađuju, dolazi do naglog povećanja nivoa šećera u krvi čime se stimuliše telo da luči insulin. U ovom blogu pišem o tome kojih 5 namirnica ublažava stres u najvećoj meri.\nTrešnja ublažava stres. Odličan je sastojak za ovaj smuti jer sadrži melatonin, koji pozitivno deluje na kvalitet sna. Takođe, ovo voće ima nizak glikemijski indeks što znači da ne uzrokuje nagli porast šećera u krvi.


► SSP o prodaji centra Sava: Budući kupac dobio bi kvadrat po ceni od 253 evra\nStranka slobode i pravde (SSP) ocenila je da bi po jutros ponuđenoj ceni od 17,5 miliona evra za kupovinu beogradskog centra Sava, budući kupac dobio kvadratni metar korisne površine tog objekta za 253 evra što bi kako su naveli, "bila još jedna potvrda da se gradska svojina rasprodaje u bescenje".\nNavodeći da je "svima jasno da u vremenu korone i ekonomske krize niko normalan ne bi prodavao centar Sava", iz SSP su upozorili da cena na novom nadmetanju "nije samo udaljena svetlosnu godinu od procenjene cene od 108 miliona evra iz 2016. godine, već je i za deset miliona niža u odnosu na prvu ponuđenu u ovom postupku".\nGrad Beograd ponudio je ranije danas ponovo na prodaju najveći kongresni centar u Srbiji - centar Sava, ovoga puta po početnoj ceni od 17,54 miliona evra.\nProdaja javnim nadmetanjem zakazana je za 9. novembar, navedeno je na sajtu Grada Beograda.\nGrad Beograd je 2016. godine raspisao javni poziv za osnivanje zajedničkog privrednog društva koje bi upravljalo centrom, na koji se javio samo Delta holding, ali nije postignut dogovor o partnerstvu.\nPotpredsednica Stranke slobode i pravde (SSP) Marinika Tepić izjavila je danas da je ostavka Igora Brnabića "dokaz da smo bili u pravu kada smo tvrdili da su milijarde iz državnog budžeta...\nVođe Evropske unije će večeras video-konferencijom pokušati da prebrode teško iskušenje pravog cepanja Unije na većinu i "otpadnike" Poljsku, Mađarsku, donekle i Sloveniju, zbog...


Niška televizija » KC: Problem sa lekovima biće rešen u što kraćem roku (VIDEO)\nObjavljeno 03.11.2014. 16:39\nProblem sa nestašicom lekova u Kliničkom centru trebalo bi da se reši u što kraćem roku, kaže direktor centra Zoran Radovanović. Već je poslat dopis Ministarstvu zdravlja i Fondu za zdravstveno osiguranje za odobrenje nove isporuke. Do nestašice određenih lekova došlo je jer, kako kažu, klinički centar broj bolesnika predviđa posmatrajući prethodne godine, a sada je pacijenata bilo više.\nZbog nedostatka lekova i medicinskih sredstava za rad pojedini pacijenti Kliničkog centra u Nišu morali su svoju terapiju da nabavljaju sami. Iz bolničkog centra kažu da će potrebne količine nabaviti u što kraćem roku, ali da ovakvi problemi nastaju jer je nemoguće predvideti tačne količine koje će biti potrebne u ovoj ustanovi, pogotovo zbog toga što se u Nišu leče pacijenti iz ovog dela Srbije.\nRadovanović takođe navodi da se zalaže za to da se citostatici nabavljaju po posebnim uslovima. Kako kaže, KC u Nišu ne traži da se odmah isporuče veće količine nego da se za konkretne pacijente pošalje ta skupa ali neophodna terapija.\nU Kliničkom centru kažu da je već je poslat dopis Ministarstvu zdravlja i fondu za zdravstveno osiguranje za odobrenje nove isporuke lekova.


Potpisani ugovori između Općine Stari Grad i nevladinih/ neprofitnih organizacija – Asocijacija Srednjoškolaca u BiH\nPotpisani ugovori između Općine Stari Grad i nevladinih/ neprofitnih organizacija\nDanašnjim potpisivanjem ugovora između Općine Stari Grad i nevladinih/neprofitnih organizacija o finansiranju i sufinansiranju njihovih projekata okončan je proces izbora projekata koji će biti implementirani na području Starog Grada u toku 2012. godine.\nCeremoniji potpisivanja ugovora prisustvovali su predstavnici nevladinih organizacija čiji su projekti odabrani, te predstavnici Sektora za lokalni razvoj Sanin Hadžibajrić i Admira Muhić.\nOve godine iz budžeta Općine Stari Grad bit će finansirano 13 projekata nevladinih organizacija iz oblasti obrazovanja, socijalne zaštite, zdravstva, turizma i mladih.\n“Ovim ugovorom uređena su prava i obaveze ugovorenih strana sa implementacijom odobrenih sredstava namijenjenih za sufinansiranje nevladinih/neprofitnih organizacija,” pojasnio je Sanin Hadžibajrić iz Sektora za lokalni razvoj.\nKazao je kako će Općina putem Sektora za lokalni razvoj kontrolisati provođenje projekata.\nPredsjednik Udruženja distrofičara Kantona Sarajevo Almir Šahmanija zahvalio se Općini Stari Grad koja je prepoznala važnost i značaj njihovog projekta, te istakao da je to nevladina organizacija koja radi na unapređenju borbe protiv distrofije i srodnih neuro-mišićnih oboljenja.


"„Ne spadam u grupu ljudi koji komenarišu suđenje. Mene to nikada nije zanimalo, ali mislim da bi trebalo da se neko dobro zamisli i povede računa prilikom delegiranja sudija za mečeve našeg kluba. Mi imamo jedno suđenje na domaćem, a drugo na gostujećem terenu. Ovo večeras nema dodirnih tačaka sa korektnim suđenjem“", rekao je Gašić, koji je vodio ekipu umesto suspendovanog prvog trenera Duška Vujoševića.\nOn je naveo da ne zna zbog čega je klupa crno-belih dobila tehničku grešku i to u situaciji kada je ekipa imala mogućnost da uhvati rezultatski priključak na tri minuta pre kraja.\n"Voleo bih da Partizan ima ovakvo suđenje na strani, ovo nije opravdanje. Igrali smo loše, ali ne želimo da dođemo u situaciju da se na jednoj utakmici borimo sa svojim greškama, protivničkim igračima i sudijama. To ni mnogo jači tim od ovog ne bi izdržao. Ne tražimo pomoć, borićemo se do kraja, pokušaćemo da dodjemo do optimalne forme i plej-ofa, a ući ćemo u plej-of, budite sigurni u to“", rekao je Gašić.\nPrema njegovim rečima, veliki problem za Partizan je predstavljalo odsustvo Gagića i Murića, dok su probleme sa povredama imali Milutinov i Pavlović.\n"Pavlović se povredio na treningu pred put za Rumuniju. Još ima izvesnih problema sa povredom, stisnuo je zube, nije odigrao dobro, ali ima pravo na slab dan. Navijači su pokazali da su najbolji u Evropi, njihova podrška ne treba da bude limitirajući faktor, već vetar u ledja da igrači pruže više od trenutnih mogućnosti“", zaključio je Gašić.\nPartizan u 14. kolu Jadranske lige već u utorak dočekuje ekipu mađarskog Solnoka.


Dodik proglasio pobedu, Ivanić traži prebrojavanje glasova | Insajder\nDodik proglasio pobedu, Ivanić traži prebrojavanje glasova\nU Bosni i Hercegovini večeras u 19 časova zatvorena su gotovo sva glasačka mesta, osim onih koja su kasnila sa otvaranjem, i gde je izborni proces bio prekinut na neko vreme. Centralna izborna komisija trebalo bi da prve nezvanične rezultate objavi oko ponoći. Kako prenose mediji, pozivajući se i na posmatračke misije, današnji izborni dan obeležio je niz nepravilnosti, pokušaji kupovine i krađe glasova kao i verbalni sukobi.\nFoto: Beta / Izbori\nU Bosni i Hercegovini održani su danas opšti izbori, na kojima su birani članovi Predsedništva BiH, predsednika i potpredsednike Republike Srpske, poslanike i parlamentu BiH, parlamentima Federacije i Republike Srpske, kao i zastupnike za parlamente u deset kantona Federacije BiH. Pravo glasa u BiH imalo je više od tri miliona i 350 hiljada ljudi. Za popunu 518 mandata nadmetalo se ukupno 128 političkih subjekata, od toga 58 političkih stranaka, 36 koalicija i 34 nezavisna kandidata. Ukupno je bilo oko 7.500 kandidata.\nPredsednik Centralne izborne komisije (CIK) BiH Branko Petrić izjavio je večeras da je na izborima u BiH glasalo 53,26 odsto od ukupnog broja birača, ali da nedostaju podaci sa još nekih biračkih mesta pa se očekuje da će izlaznost biti za oko dva procenta veća.\nPetrić je rekao i da je na desetak biračkih mesta bilo remećenja javnog reda i mira i ocenio da su izbori bili "izuzetno fer i korektni, nasuprot nekih katastrofičnih najava".\nNa osmim opštim izborima u BiH od Dejtonskog mirovnog sporazuma pravo glasa imalo je ukupno 3.352.933 birača, od kojih 2.092.933 u Federaciji BiH, a 1.260.597 RS.\nGotovo polovina glasova birača iz Federacije BiH prebrojana je nešto pre 22 sata, a ti rezultati pokazuju da je kandidat za hrvatskog člana Predsedništva BiH Željko Komšić osvojio više od 70 odsto glasova. Kandidat HDZ-HNS Dragan Čović osvojio je oko 21 odsto.\nKandidat Stranke demokratske akcije (SDA) Šefik Džaferović vodi u trci za člana Predsedništva BiH iz reda bošnjačkog naroda ispred Denisa Bećirovića iz Socijaldemokratske partije (SDP), pokazali su poslednji podaci iz SDA.\nNajneizvesnija trka za srpskog člana Predsedništva BiH\nMilorad Dodik proglasio je pobedu i izjavio je na konferenciji za novinare u Banja Luci da je na osnovu 85,60 odsto obrađenih glasačkih mesta u Republici Srpskoj, dobio 320.000 glasova birača za člana Predsedništva BiH iz redova srpskog naroda.\nDodao je i da je njegov protivkandidat Mladen Ivanić dobio 250.000 glasova i da je ta razlika nedostižna.\nS druge strane, Kandidat Saveza za promene za srpskog člana Predsedništva BiH Mladen Ivanić izjavio je da je još rano proglašavanje pobede, navodeći da će insistirati na prebrojavanju svih glasova.\nPrethodno je izborni štab Partije demokratskog pokreta (PDP) saopštio da je na osnovu dve trećine obradjenih glasova kandidat Saveza nezavisnih socijaldemokrata (SNSD) Milorad Dodik vodi u odnosu na Mladena Ivanića za blizu 1.700 glasova ili 0,42 odsto.\nDodik zadovoljan jer izbori protiču u najboljoj atmosferi\nMilorad Dodik, kandidat SNSD-SP-DNS za srpskog člana Predsedništva BiH, glasao je danas u Laktašima.\nOn je rekao da građani treba da izaberu "kompaktnu vlast koja će funkcionisati u interesu RS" i izrazio zadovoljstvo što izbori protiču u najboljoj atmosferi.\n"Velika je privilegija za građane RS da na demokratskim izborima biraju svoju vlast. Želim ljudima dobro zdravlje bez obzira za koga se opredele", rekao je Dodik.\nKandidat za srpskog člana Predsedništvo BiH Mladen Ivanić iz Saveza za pobedu glasao je u društvu supruge u Školi učenika u privredi u Banjaluci.\nIvanić je izjavio da je "lep dan, pun sunca i optimizma", izrazivši nadu da će na izbore izaći mnogo ljudi kako bi "sprečili zloupotrebe". "Narod će sam odlučiti ko će ga voditi četiri godine, a posebno me raduje da se sve odvija civilizovano i da će tako ostati", rekao je Ivanić.\nKandidat koalicije SNSD-DNS-SP za predsednika Republike Srpske Željka Cvijanović glasala je na glasačkom mestu u Školi za slušno oštećene u Banjaluci, zajedno sa suprugom i dvojicom sinova.\nKandidat Saveza za pobedu RS za predsednika RS Vukota Govedarica glasao je jutros oko 9.30 na glasačkom mestu u banjalučkoj Osnovnoj školi "Sveti Sava". Govedarica je na biralište došao sa suprugom Oliverom, a posle glasanja je izjavio da je ovo veliki dan za Republiku Srpsku i njene građane.\nNa izborima zabeleženo više nepravilnosti, pokušaji kupovine i krađe glasova, tuča\nDanašnji izborni dan obeležio je i niz incidenata, a portal Žurnal piše da je najmanje 11 osoba saslušano u prostorijama Ministarstva unutrašnjih poslova Republike Srpske zbog sumnje da su kupovale glasove na današnjim izborima u BiH.\nPosmatračka grupa "Pod lupom", koja sprovodi posmatranje Opštih izbora u BiH, saopštila je da se na području Lopara u RS pojavilo oko 70 lažnih posmatrača koji , su na birališta došli sa lažnim akreditacijama, pokušavajući da izbace prave posmatrače te organizacije.\nDirektor te posmatračke grupe Dario Jovanović rekao je da su se "pojavile osobe sa falsifikovanim akreditacijama koje su obilazile biračka mesta i vršile pritisak na posmatrače" Koalicije za slobodne i poštene izbore "Pod lupom".\nU semberskom selu Ostojićevo došlo je do verbalnog sukoba između posmatrača i članova biračkog odbora, potvrdio je predsednik Gradske izborne komisije Bijeljina Žiko Krunić. Taj sukob je izbio kada jedan član biračkog odbora nije dozvolio posmatraču da uloži prigovor, ali je u međuvremenu situacija rešenja tako što je kompletan birački odbor je zamenjen.\nNa biračkom mestu u Banjaluci jedan od glasača je, potpisujući svoje ime na biračkom spisku, primetio da se neko ranije potpisao u ime njegovog sina, koji uopšte nije u BiH jer studira u inostranstvu.\nKoalicija za slobodne i poštene izbore “Pod lupom” ranije je saopštila da samo do 14 sati desilo 240 “kritičnih situacija”. Kako su naveli, u saradnji sa Centralnom izbornom komisijom (CIK) BiH, lokalnim izbornim komisijama i policijskim stanicama rešeno je ukupno 88 slučajeva. Najupečatljiviji primer se dogodio u Bijeljini, gde je na jednom biračkom mestu prekinuto glasanje zbog tuče.\nInače, na opštim izborima građani BiH danas su birali članove Predsedništva BiH, poslanike u državnom i entitetskim parlamentima, predsednika i potpredsjednike RS i predstavnike za kantonalne skupštine u FBiH.


O NAMA – MARKONIS\nFirma Markonis za osnovnu delatnost ima proizvodnju opreme i opremanje sanitetskih i specijalnih vozila (vozila za prevoz invalidnih lica, prevoz novca, prevoz zatvorenika, specijalne namene, minibusevi i druga).\nPored kompletnog spoljašnjeg i unutrašnjeg opremanja u svom proizvodnom programu imamo:\nAutomatska sanitetska nosila\nABS i poliesterski enterijer za sve tipove sanitetskih vozila, prilagodjeni vrsti vozila i posebnim zahtevima korisnika\nSvetlosno zvučna signalizacija, sedišta i svi ostali prateći elementi potrebni za opremanje svih tipova sanitetskih i specijalnih vozila\nMarkonis posluje i razvija se punih 25 godina, a osnov je tim ljudi koji ima dugogodišnje iskustvo u karosiranju svih tipova sanitetskih vozila sa specifičnim zahtevima korisnika.\nKompaktnost prostora od 2500 kvadratnih metara magacinsko, proizvodno, montažnog i salonskog prostora pruža kapacitet od 15 opremljenih kombi vozila mesečno. Za serijske isporuke većeg broja vozila imamo raspoložive kapacitete u okviru kompanijskog prostora , mogućnost montaže 40 vozila istovremeno sa ogradjenim i obezbedjenim parking prostorom kapaciteta 100 kombi vozila. Na drugoj lokaciji posedujemo halu površine 360kvm koja se koristi za prozvodnju poliseterskih odlivaka za sve tipove sanitetskih i specijalnih vozila.\nPrioritet nam je uvođenje konstantnih tehničkih inovacija kao i uvođenje novih kvalitetnijih materijala u izradi opreme koja je dekorativno uobličene novim dizajnom – Spens. U poslednjih 20 godina smo izlagači sanitetskih vozila na sajmovima automobila i sajmovima medicine u Beogradu. Ponosni smo na činjenicu da nam se naši kupci vraćaju, brzim servisom pratimo njihove potrebe za održavanjem ugradjene opreme.\nTržišta na kojima smo prisutni: Srbija, Kosovo, Crna Gora, Bosna i Hercegovina, Makedonija, nova tržišta u razvoju – isporučena 2 vozila u Italiji po standardu 1789:2007.


Promena ravnoteže snaga u Kongresu donosi nove prilike i izazove\nDok demokrate preuzimaju vlast nakon 12 godišnjeg mandata u svojstvu manjinske stranke u Kongresu oni beleže i novu stranicu u američkoj istoriji izborom Nensi Pelosi za prvu ženu na položaju spikera Predstavničkog doma.\n”Stanimo rame uz rame jedni kraj drugih kako bismo poveli zemlju napred i pronašli zajednički jezik u cilju zajedničkog dobra. Ovo je istorijski dogadjaj. A sada, krenimo na posao za američki narod. “\nDemokrate nameravaju da upotrebe svoj status većine da bi brzo uspostavile novi kongresni program i pomerile zakonodavni fokus na sprovodjenje etičke reforme, podizanje minimalne nadnice i smanjenje cene lekova koji se dobijaju na recept. Vil Maršal sa instituta za progresivnu politiku kaže.\n”To je platforma sa koje treba početi da bi se uvele teme i ideje kojima žele da se bave tokom naredne dve godine i na osnovu kojih će se kandidovati predsednički kandidat iz Demokratske stranke na izborima 2008.godine. Naravno, oni su u poziciji da kompletno blokiraju sve ono što je ostalo na dnevnom redu Džordža Buša.“\nPredsednik Buš kaže da je otvoren za saradnju sa novim Kongresom, ali takodje upozorava demokrate da će se usprotiviti svakom nastojanju za osujećenje nekih od ključnih tački njegove unutrašnje politike, posebno svakom eventualnom pokušaju da se podignu poreske stope.\n”Svi smo dobili državne položaje u ključnom momentu istorije naše zemlje i skupa nam predstoje važne stvari. Vreme je da ostavimo po strani politiku i fokusiramo se na budućnost.“\nPredsednik Buš se, tokom prvih šest godina na položaju, navikao da kontrolu u Kongresu drže republikanci. Sada je suočen sa energičnom demokratskom većinom u vreme kad javnost i dalje slabo ocenjuje njegov rad, velikim delom zbog rata u Iraku. Demokrate su takodje u sopstvenim redovima suočene sa pritiskom, posebno od strane liberalnih anti-ratnih aktivista poput Sindi Šihan koja je izgubila sina u Iraku i koja zahteva da Kongres primora administraciju predsednika Buša da povuče trupe iz Iraka.\n”Izabrali smo ih da dovedu vojnike kući, obustave finansiranje rata i budu odgovorni.“\nDemokrate su osvojile pobedu na novembarskim izborima velikim delom zbog nezadovoljstva javnosti ratom u Iraku. Medjutim, sada neki analitičari tvrde da će morati da preuzmu izvesnu odgovornost za pronalaženje dvostranačkog rešenja za taj problem koji izaziva podele i medju demokratama, ukazuje Dejvid Kin, predsednk ”Američke konzervativne unije“.\n”Problem koji demorkate sada imaju jeste da su njihovi verni sledbenici zaista izašli na izbore motivisani željom da se okonča ovaj rat. Medjutim, oni nemaju jedinstven stav kako da tome pristupe.“\nŠto se tiče republikanaca oni su obećali da će saradjivati sa demokratama kad god budu mogli i usprotiviti im se kad budu morali. Politikolog sa Univerziteta države Virdžinije, Leri Sabato, kaže da će rtrebati vremena da se republikanci naviknu na novi status manjine.\n”Republikanci će proći kroz težak period i to ne samo zbog Iraka, već i zbog brojnih skandala koji su zgrozili čak i mnoge konzervativne republikance.“\nMožda imaju najbolju šansu da utiču na zakonske predloge ili da ih blokriaju republikanci imaju u Senatu. U tom domu demokrate imaju samo neznatnu većinu, a zakonodavna pravila daju manjinskoj stranki veću mogućnost da utiče na formulisanje zakona.


Dva nova dečija igrališta u Kragujevcu | Ritam Grada - vesti Kragujevac\nMališani u Kragujevcu dobili su dva nova igrališta i to u parku ispred Doma sindikata i u naselju Aerodrom. Novi prostori za igru na otvorenom sadrže bezbednosnu podlogu, klackalice, ljuljaške, penjalice, tobogan, kreativne elemente i klupice za odmor, a popločan je i uređen prostor oko igrališta.\nVrednost izgradnje jednog igrališta je 50 hiljada evra, a u partnerstvu sa Ministarstvom omladine i sporta projekat je realizovao grad Kragujevac sredstvima Evropske unije.\n“Izgradnja novih igrališta predstavlja nastavak aktivnosti kojima želimo da stvorimo lepše uslove za život naših sugrađana, a posebno najmlađih. Posebna pažnja u planiranju budžeta za narednu godinu biće posvećena uređenju i ostalih naselja”, rekao je za zvaničan sajt Gradske uprave član veća zadužen za lokalnu samoupravu Vitomir Nedeljković.\nInače, privodi se kraju i prva faza radova na rekonstrukciji i obnovi 200 igrališta na teritoriji grada Kragujevca za koju je iz budžeta za ovu godinu izdvojeno pet miliona dinara. Radnici preduzeća “Šumadija DES” su u protekla tri meseca farbali dotrajale elemente, a neki od oštećenih su zamenjeni.\nKako je navedeno na sajtu Gradske uprave, imajući u vidu da Pravilnik o bezbednosti dečijih igrališta predviđa nove standarde za izgled i bezbednost, u naredne tri godine otpočeće se i sa drugom fazom uređenja koja je zahtevnija i podrazumeva meke podloge, prirodne materijale i elemente za razvijanje kreativnosti i motorike mališana.


REKONSTRUKCIJA: "Čika Dača" po najvišim evropskim standardima do 2021. godine | InfoKG - Gradski potal - Kragujevac - Najnovije vesti\nInfo Foto: fkradnicki.com\nREKONSTRUKCIJA: "Čika Dača" po najvišim evropskim standardima do 2021. godine\nStadion "Čika Dača" trebalo bi u potpunosti da promeni izgled i bude rekonstruisan po svim evropskim standardima najviše kategorije. Plan je da se krene od zapadne tribine, a da kapacitet na kraju bude 25.000 ljudi. Vrednost početnih ulaganja biće od 10 do 12 miliona evra, a sredstva obezbeđuje država. Taj posao trebalo bi da bude završen do 2021. godine.\nZa sada, nema preciznih informacija kada će "Čika Dača" zaista i zasijati u novom svetlu, ali je predsednik Srbije Aleksandar Vučić potvrdio izgradnju ili rekonstrukciju devet stadiona u našoj zemlji, među kojima je i kragujevački. Kako je rekao, oni će nakon toga imati sve UEFA standarde.\nDirektor vladine Kancelarije za upravljanje javnim ulaganjima Marko Blagojević izjavio je da će do 2021. godine u Srbiji biti izgrađeno šest novih fudbalskih stadiona, dok će tri biti potpuno rekonstruisana, među kojima je, po svemu sudeći i "Čika Dača".\nZa gradski stadion koji će biti uređen po svim evropskim standardima najviše, četvrte kategorije, država će finansirati izradu građevinskog projekta, a očekivanja su i prvu fazu izgradnje stadiona, Zapadne tribine.\nVrednost početnih ulaganja u rekonstrukciju stadiona biće od 10 do 12 miliona evra, a kada bude bio u potpunosti izgrađen trebalo bi da primi oko 25.000 ljudi.\nU toku izbor projektanta za rekonstrukciju ČIKA DAČE, od 2021. po UEFA standardima? 11:30\nRASTIMO UZ PLES: Predškolci “Đurđevdana” ponovo plešu na “Čika Dači” 11:30


ruska vojna policija - Sputnjik Srbija\n18:32 16 Maj 2021\nUvežbani sklad i operativnost: Ruska vojna policija odbila napad „ekstremista“ /video/\nVojna policija odbila je napad „ekstremista“ u Kemerovskoj oblasti Rusije (južni Sibir). Prema planu vežbi, izviđačka grupa, u automobilu napunjenom eksplozivom, pokušala je da uđe na teritoriju objekata koji su bili obezbeđeni.\nTri ruska vojnika ranjena u Siriji /video/\nTri ruska vojnika zadobila su lakše rane prilikom aktiviranja eksplozivne naprave domaće proizvodnje prilikom patrole u Siriji.\nRuska vojna policija ušla u strateški sirijski grad\nJedinice ruske vojne policije ušle su u Sarakib u sirijskoj provinciji Idlib, saopštio je ruski Centar za pomirenje zaraćenih strana u Siriji.\nRuska vojna policija nastavlja patrole u Siriji\nVojna policija Rusije nastavlja da patrolira sirijsko-turskom granicom na dve rute u sirijskoj provinciji Alep, saopštio je na brifingu rukovodilac ruskog Centra za pomirenje zaraćenih strana u Siriji general-major Jurij Borenkov.\nRuska vojska nastavlja da patrolira na severu Sirije /video/\nU Siriji se nastavlja patroliranje ruske vojne policije. Donedavno su područje oko grada Kobanija kontrolisale kurdske snage samoodbrane. Ispunjavajući odredbe memoranduma iz Sočija, kurdske snage su se povukle 32 kilometra u unutrašnjost Sirije.\nPrva rusko-turska patrola obišla sirijsko-tursku granicu\nRuske i turske vojno-policijske snage prvi put su zajednički patrolirale duž sirijsko-turske granice, saopštilo je Ministarstvo odbrane Rusije.\nMoskva izvršila zadatke rusko-turskog memoranduma o Siriji\nRuska strana u potpunosti je ispunila uslove memoranduma o Siriji koji je potpisan sa Turskom, saopštio je rukovodilac Centra za pomirenje zaraćenih strana, general-major Jurij Borenkov.\nU Siriju stiže još ruskih vojnika\nU svetlu novih izazova U Siriju će za nedelju dana biti prebačeno dodatnih 276 pripadnika vojne policije Rusije i 33 jedinica tehnike, saopštio je izvor u Ministarstvu odbrane Rusije za Sputnjik.\nRuska vojna policija stigla u oblast sirijskog Kobanija\nRuska vojna policija je na području sirijskog grada Ain el Araba (kurdsko ime Kobani) rasporedila snage na visoravni koja se nalazi dva kilometra od teritorije Turske, saopštio je predstavnik ruskih snaga u Siriji Igor Sericki.\nPočele patrole ruske vojne policije u Manbidžu\nRuska vojna policija je počela sa patroliranjem prve linije fronta sirijske vojske severoistočno od grada Manbidža u provinciji Alep, koji je u oktobru prešao pod kontrolu Damaska, saopštio je novinarima portparol vojne policije.\nŠojgu: Biće potrebna dodatna tehnika za patroliranje severoistokom Sirije\nMinistar odbrane Rusije Sergej Šojgu rekao je da u Siriji trenutno ima dovoljno ljudstva kako bi se osiguralo patroliranje severoistokom Sirije, ali da je potrebno dopremiti još vojne tehnike.\nTeroristi na jugu Sirije aktivirali dve bombe na putu ruske vojne patrole\nTeroristi na jugu Sirije aktivirali su dve bombe, u vremenskom razmaku od 20 minuta, na maršruti kojom patrolira ruska vojna policija. Niko od ruskih vojnika nije povređen, saopštio je rukovodilac ruskog Centra za pomirenje neprijateljskih strana u Siriji, general-major Aleksej Bakin.


Petodnevni raspust za sve učenike - 381 vesti\nBy RedakcijaPosted on November 9, 2020 November 9, 2020\nPrema odluci Kriznog štaba, svi učenici osnovnih i srednjih škola u Srbiji imaće jesenji raspust od 11. do 13. novembra, dok je prvi radni dan ponedeljak, 16. novembar 2020. godine.\nKrizni štab je takvu odluku doneo zbog trenutne epidemiološke situacije.\nPrvi potpredsednik Vlade i ministar prosvete, nauke i tehnološkog razvoja Branko Ružić održao je prvi sastanak sa predsednicima četiri reprezentativna sindikata u prosveti – Valentinom Ilić iz Sindikata obrazovanja Srbije, Slobodanom Brajkovićem iz Sindikata radnika u prosveti Srbije, Jasnom Janković iz Unije sindikata prosvetnih radnika i Tomislavom Živanovićem iz Granskog sindikata prosvetnih radnika Srbije „Nezavisnost“.\nMinistar Ružić naveo je da je zbog nastale situacije izazvane pandemijom virusa Kovid-19, obrazovni sistem dodatno opterećen i predstavlja, pored zdravstva, najosetljiviji sistem. Pohvalio je rad prosvetnih radnika koji su iskazali spremnost da se nastava redovno održava i da kako navodi, „uspemo što je malo ko uspeo u Evropi, da školska godina počne na vreme, da se odvija bez prekida, kao i da se kako prosvetni radnici, tako i učenici, ponašaju odgovorno i poštuju mere zaštite“.\nBudući da dolazi sa mesta ministra državne uprave i lokalne samouprave, gde je koordinirao reformom sistema plata, Ružić je istakao značaj te reforme za fer i transparentnu raspodelu sredstava i uvažavanje zaposlenih, a na pitanje predstavnika sindikata o nastavku pregovora, ministar je istakao da će se oni nastaviti u dogovoru sa resornim ministarstvima.\nSektorska povećanja u prethodnim godinama pokazala su jasan odnos države prema prosvetnim radnicima, rekao je ministar ističući da je obrazovanje kičma jedne države u koje se stalno mora investirati.\nNismo suprostavljene strane, već partneri. Želim da otvorim zdravu komunikaciju, da se razumemo, sporazumemo, da otvorimo dijalog i da zastupamo interese zaposlenih u prosveti i podignemo kvalitet obrazovanja,istakao je ministar Ružić.\nPredstavnici sindikata poželeli su ministru dobrodošlicu, predočili probleme sa kojima se susreću i izrazili nadu da će ih zajednički rešavati.\nTag: Ministarstvo prosvete prosvetni radnici raspust škola\nPrevious post: Turski izvoz na Balkan dostigao 10 milijardi dolara\nNext post: Putin potpisao – Evroazijska ekonomska unija i Srbija slobodno trguju


Revija penala na San Siru, Sampdorija sigurna protiv Peskare [VIDEO] - Sportskacentrala.com\nRevija penala na San Siru, Sampdorija sigurna protiv Peskare [VIDEO]04.03.2017 23:20hEkipe Sampdorije i Milana zabeležile su pobede na svom terenu u utakmicama 27. kola Serije A.\nĐenovljani su do trijumfa protiv otpisane Peskare stigli u drugom poluvremenu. Poveli su domaći preko Fernandeza u 18. minutu, izjednačio je mladi Adrijano Ćeri u 32., što je bio rezultat prvog poluvremena.\nU nastavku su Kvaljarela u 58. i Čik u 68. tresli mrežu ekipe Zdenjeka Zemana, za konačnih 3:1\nMnogo više uzbuđenja bilo je u duelu Milana i ''letećih magaraca'' iz Verone, ekipe Kjeva. Karlos Baka je na asistenciju Delofeua u 24. minutu doveo roso-nere u vođstvo, da bi u 43. minutu de Guzman iskoristio jedanaesterac za poravnanje rezultata. U nadoknadi prvog dela dosuđen je penal i za domaće, ali je Baka šutirao visoko preko gola Sorentina.\nKolumbijac se iskupio u 70. minutu kada je postigao svoj drugi gol za novo vođstvo Milana, da bi konačan rezultat postavio Lapadula, posle još jednog dosuđenog jedanaesterca\nSampdorija - Peskara 3:1 (1:1)\nMilan - Kjevo 3:1 (1:1)\nNedelja, 5. mart:\n12:30 Atalanta - Fiorentina\n15:00 Kaljari - Inter\n15:00 Krotone - Sasuolo\n15:00 Empoli - Đenova\n15:00 Torino - Palermo\n15:00 Udineze - Juventus\n20:45 Bolonja - Lacio